cyanic-selkie/wikianc huggingface dataset:
പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ്
ഒരു അമേരിക്കൻ മൃഗ സംരക്ഷണ സംഘടനയാണ് പീപ്പിൾ ഫോർ എഥിക്കൽ ട്രീറ്റ്മെന്റ് ഓഫ് അനിമൽസ് (People for the Ethical Treatment of Animals) അഥവ പീറ്റ (PETA ; stylized PeTA). 1980 മാർച്ചിൽ ഈ സംഘടന നിലവിൽ വന്നു. അമേരിക്കയിലെ വിർജീനിയ സംസ്ഥാനത്തിലെ നോർഫോക്ക് ആണ് ഇതിന്റെ ആസ്ഥാനം. 300 ലധികം ജീവനക്കാരുള്ള ഈ സംഘടന ഒരു ലാഭേച്ഛരഹിത സംഘടനയാണ്. മൃഗങ്ങളെ നമുക്ക്, ഭക്ഷിക്കുവാനോ, വസ്ത്രമായി ഉപയോഗിക്കുവാനോ, പരീക്ഷണങ്ങൾ നടത്തുവാനോ, വിനോദോപാദികളാക്കുവാനോ, അല്ലെങ്കിൽ മറ്റെന്തെങ്കിലും തരത്തിൽ ചൂഷണം ചെയ്യുവാനോ പാടുള്ളതല്ല എന്നതാണ് ഇതിന്റെ മുദ്രാവാക്യം.
ഇതും കാണുക
വർഗ്ഗം:അമേരിക്കയിലെ സംഘടനകൾ‎ വർഗ്ഗം:മൃഗപരിപാലനം
ഫെബ്രുവരി 2011
ഫെബ്രുവരി 2011 ആ വർഷത്തിലെ രണ്ടാം മാസമായിരുന്നു. ഒരു ചൊവ്വാഴ്ച ആരംഭിച്ച മാസം 28 ദിവസങ്ങൾക്കുശേഷം ഒരു തിങ്കളാഴ്ച അവസാനിച്ചു.
2011 ഫെബ്രുവരി മാസം നടന്ന പ്രധാന സംഭവങ്ങൾ:
അവലംബം
*2011-02 2011
നക്ഷത്രരൂപീകരണം
അവലംബം
വർഗ്ഗം:നക്ഷത്ര ജ്യോതിശാസ്ത്രം
എൽബ് നദി
മധ്യയൂറോപ്പിലെ പ്രധാനപ്പെട്ട നദികളിലൊന്നാണ് എൽബ്. വടക്കൻ റിപ്പബ്ലിക്കിലെ ക്രോണോസ് മലനിരകളിൽനിന്നും ഉൽഭവിക്കുന്ന എൽബ് നദി ബൊഹെമിയ പ്രദേശത്തെ മുറിച്ചുകടന്ന് ജർമനിയിലെ കുക്സാവനിൽ വെച്ച് വടക്കൻ കടലിൽ പതിക്കുന്നു. എൽബ് നദിയുടെ ആകെ നീളം 1084 കിലോമീറ്ററാണ് (680 മൈൽ). വ്ലാറ്റ്വ, സാൽ, ഹാവെൽ, ഓർ എന്നിവയാണ് എൽബിന്റെ പ്രധാന പോഷകനദികൾ. കൂടുതൽ ദൂരവും ജർമനിയിലൂടെ ഒഴുകുന്ന എൽബ് നദി ചെക്ക് റിപ്പബ്ലിക്ക്, ഓസ്ട്രിയ ,പോളണ്ട് എന്നീ രാജ്യങ്ങളിലൂടെയും ഒഴുകുന്നുണ്ട്. ഹാംബർഗ്, വ്റ്റെൻബെർഗ്, ഡ്രെസ്ഡെൻ എന്നിവയാണ് എൽബ് നദിക്കരയിലെ പ്രധാന നഗരങ്ങൾ. വടക്കൻ ജർമ്മനിയിലെ കാർഷികാവശ്യങ്ങൾക്കുള്ള ജലത്തിന്റെ പ്രധാനസ്ത്രോതസ് എൽബ് നദിയാണ്. എൽബ് സമതലത്തിൽ ഏകദേശം ഇരുപത്തിയഞ്ച് ലക്ഷം ആളുകൾ താമസിക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഓസ്ട്രിയയിലെ നദികൾ വർഗ്ഗം:ജർമനിയിലെ നദികൾ
താഹിതി
ശാന്തസമുദ്രത്തിലെ ഒരു ദ്വീപാണ് താഹിതി.ഓസ്ട്രേലിയൻ ഭൂഖണ്ഡത്തിൽ സ്ഥിതിചെയ്യുന്ന ഈ ദ്വീപ് ഫ്രഞ്ച് പോളിനേഷ്യയുടെ ഭാഗമാണ്. പപ്പീറ്റിയാണ് താഹിതി നഗരത്തിന്റെ തലസ്ഥാനം. 1,69,674 ആണ് ഇവിടുത്തെ ജനസംഖ്യ(2002). ഫ്രഞ്ചും താഹിതിയനുമാണ് താഹിതിയിലെ ഔദ്യോഗികഭാഷകൾ
ബാരം
സ്ഥാനങ്ങൾ
ഗണ്ഡകി സോണിലെ മധ്യ, തെക്കൻ ഗൂർഖ ജില്ലയിലുള്ള ദണ്ഡഗൗൺ, മൈലുങ് വിഡിസികളിലും ഡൊറൗണ്ടി ഖോല (ചോർഗേറ്റിന് മുകളിൽ കിഴക്ക് വശം കുംഹാലിക്ക് സമീപം) (എത്‌നോലോഗ്) വരെയുള്ള തഖു ഗ്രാമത്തിലും ബാരം സംസാരിക്കുന്നു. ധാഡിംഗ് ജില്ലയിൽ ഏകദേശം 7 ഗ്രാമങ്ങളുണ്ട്.
അവലംബം
വർഗ്ഗം:നേപ്പാളിലെ ഭാഷകൾ
മാർച്ച് 2011
മാർച്ച് 2011 ആ വർഷത്തിലെ ആദ്യ മാസമായിരുന്നു. ഒരു ചൊവ്വാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു വ്യാഴാഴ്ച അവസാനിച്ചു.
2011 മാർച്ച് മാസം നടന്ന പ്രധാന സംഭവങ്ങൾ:
അവലംബം
2011 *2011-03
ഇംപീരിയ ഗോപുരം
റഷ്യയുടെ തലസ്ഥാനമായ മോസ്കോയിൽ സ്ഥിതിചെയ്യുന്ന ഒരു 60നില കെട്ടിടമാണ് ഇംപീരിയ ടവർ. ഒരു വിവിധോദ്ദേശ കെട്ടിടമാണിത്. ഹോട്ടലുകൾ, പാർപ്പിടങ്ങൾ, വാണിജ്യകേന്ദ്രങ്ങൾ തുടങ്ങിയവയെല്ലാം ഈ ഗോപുരത്തിൽ പ്രവർത്തിക്കുന്നു.
പുറത്തേക്കുള്ള കണ്ണികൾ
വർഗ്ഗം:റഷ്യയിലെ അംബരചുംബികൾ
ക്രേവൻ‍ എൽ‍‍‍‍.എം.എസ്. ഹൈസ്കൂൾ, കൊല്ലം
കൊല്ലം ജില്ലയിലെ പഴക്കമേറിയ ഒരു എയിഡഡ് വിദ്യാലയമാണ് '''ക്രേവൻ‍ എൽ‍‍‍‍.എം.എസ്. ഹൈസ്കൂൾ കൊല്ലം.''' സി.എസ്.ഐ ചർച്ചിന്റെ കൊല്ലത്തെ പ്രധാന സ്ഥാപനങ്ങളിലൊന്നാണിത്. 1910 ൽ റവ. ഡബ്ല്യു.ജെ. എഡ്മണ്ട്സാണ് ഈ വിദ്യാലയം ആരംഭിക്കുന്നത്. 1922 ൽ ഇപ്പോഴത്തെ ഹൈസ്കൂളിന്റെ പ്രാഗ് രൂപമായ ഇംഗ്ലീഷ് മീഡിയം സ്കൂൾ സ്ഥാപിച്ചു. തന്റെ ആത്മ മിത്രമായിരുന്ന മിസ്. ക്രേവൻ എന്ന ഇംഗ്ലീഷ് വനിതയിൽ നിന്നാണ് അദ്ദേഹം ഇതിനു വേണ്ട ധനം കണ്ടെത്തിയത്. ഉദാരമതികളായ നാട്ടുകാരിൽ നിന്നും പണം സമാഹരിച്ചിരുന്നു. ജസ്റ്റിസ് ദാനിയലിന്റെ നേതൃത്വത്തിൽ 1939ൽ ഇത് ഹൈസ്കൂളായി. സ്കൂളിന്റെ സ്വദേശിയായ ആദ്യ മാനേജർ ഇദ്ദേഹമായിരുന്നു. റവ. തോമസ് ഡേവിഡായിരുന്നു ആദ്യ ഹെഡ്മാസ്റ്റർ. അഞ്ച് മുതൽ പത്ത് വരെ ക്ലാസുകളിലായി നിലവിൽ 170 ഓളം കുട്ടികൾ പഠിക്കുന്നുണ്ട്. ചർച്ച് ഓഫ് സൗത്ത് ഇന്ത്യയുടെ ക്കൻ കേരള ഡയോസിസാണ് വിദ്യാലയത്തിന്റെ ഭരണം നടത്തുന്നത്.
ഇതിനോടനുബന്ധിച്ച് സാധു വിദ്യാർത്ഥികൾക്കു താമസിച്ചു പഠിക്കാനായി എഡ്മണ്ട്സ് ഹോസ്റ്റൽ പ്രവർത്തിച്ചിരുന്നു. 1956 ൽ ഇത് കോളേജ് ഹോസ്റ്റലാക്കി.
ഭൗതിക സാഹചര്യങ്ങൾ
ലഘുചിത്രം അഞ്ച് ഏക്കറോളം സ്ഥലത്താണ് സ്കൂൾ സ്ഥിതി ചെയ്യുന്നത്. കമ്പ്യൂട്ടർ ലാബ്, ഹൈടെക് ക്ലാസ്മുറികൾ, ഏഴായിരത്തോളം പുസ്തകങ്ങളുള്ള ലൈബ്രറി എന്നിവ ഉണ്ട്.
അവലംബം
വർഗ്ഗം:കൊല്ലം ജില്ലയിലെ വിദ്യാലയങ്ങൾ
വി.ആർ.എ. ക്രിക്കറ്റ് ഗ്രൗണ്ട്
നെതർലന്റ്സിലെ ആംസ്റ്റൽവീനിൽ സ്ഥിതി ചെയ്യുന്ന ഒരു ക്രിക്കറ്റ് ഗ്രൗണ്ടാണ് വി ആർ എ ക്രിക്കറ്റ് ഗ്രൗണ്ട്. നെതർലൻസ് ദേശീയ ക്രിക്കറ്റ് ടീമിന്റെ ഹോംഗ്രൗണ്ടാണ് ഇത്. ഈ ഗ്രൗണ്ടിൽ 4500 പേർക്ക് ഒരു സമയം കളി വീക്ഷിക്കാൻ സാധിക്കും. 1939 മുതൽ വി ആർ എ ആംസ്റ്റർഡാം എന്ന ക്ലബിന്റെ ഹോംഗ്രൗണ്ടാണ് ഇത്. 1978ലാണ് ഈ ഗ്രൗണ്ട് ആദ്യമായി അന്താരാഷ്ട്ര ക്രിക്കറ്റിന് ഉപയോഗിച്ചത്. നെതർലന്റ്സും ന്യൂസിലൻഡും തമ്മിൽ നടന്ന മത്സരത്തിലായിരുന്നു അത്. 1999 ലോകകപ്പിലെ ഒരു മത്സരം ഈ ഗ്രൗണ്ടിൽ വെച്ച് നടന്നിരുന്നു. 1990ലെ ഐ.സി.സി. ട്രോഫിക്കും ഈ ഗ്രൗണ്ട് ഉപയോഗിച്ചിരിന്നു. അതു കൂടാതെ ചില പ്രധാനപ്പെട്ട ക്രിക്കറ്റ് ടൂർണമെന്റുകൾക്കും ഈ ഗ്രൗണ്ട് വേദിയായിട്ടുണ്ട്. ഏകദിന ക്രിക്കറ്റിലെ ഏറ്റവും ഉയർന്ന സ്കോറായ 443-9 ഈ ഗ്രൗണ്ടിൽ വെച്ചാണ് സ്കോർ ചെയ്യപ്പെട്ടത്. 2006 ജൂലൈയിൽ നെതർലന്റ്സ് ടീമിനെതിരെ ശ്രീലങ്കയാണ് ഈ സ്കോർ നേടിയത്.
പുറത്തേക്കുള്ള കണ്ണികൾ
വർഗ്ഗം:നെതർലന്റ്സിലെ ക്രിക്കറ്റ് സ്റ്റേഡിയങ്ങൾ
ജ്യോവാനി മസാക്കിയൊ
നവോത്ഥാനകാലഘട്ടത്തിനു മുൻപു ജീവിച്ചിരുന്ന ഇറ്റാലിയൻ ചിത്രകാരനാണ് ജ്യോവാനി മസാക്കിയൊ.(ഡിസം: 21, 1401 – 1428).പിൽക്കാലത്തെ ഇറ്റാലിയൻ ചിത്രകാരന്മാരിൽ വലുതായ സ്വാധീനം മാസാക്കിയോ ചെലുത്തിയിട്ടുണ്ട്.ഇരുപത്തിയാറാമത്തെ വയസ്സിൽ അദ്ദേഹം മരണപ്പെട്ടു.
അവലംബം
വർഗ്ഗം:1401-ൽ ജനിച്ചവർ വർഗ്ഗം:ഡിസംബർ 21-ന് ജനിച്ചവർ വർഗ്ഗം:1428-ൽ മരിച്ചവർ വർഗ്ഗം:ഇറ്റാലിയൻ ചിത്രകാരന്മാർ
ഏപ്രിൽ 2011
ഏപ്രിൽ 2011 ആ വർഷത്തിലെ നാലാം മാസമായിരുന്നു. ഒരു വെള്ളിയാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.
ആലപ്പി കാർത്തികേയൻ
നോവലിസ്റ്റും തിരക്കഥാകൃത്തുമായിരുന്നു ആലപ്പി കാർത്തികേയൻ. (മരണം : 2014 മാർച്ച് 26‌) 1960 മുതൽ 1993 വരെ 15 നോവലുകൾ കാർത്തികേയൻ രചിച്ചു. ഇതിൽ പന്ത്രണ്ടു നോവലും എൻ.ബി.എസാണ് പ്രസിദ്ധീകരിച്ചത്. 11 ചിത്രങ്ങൾക്ക് തിരക്കഥയൊരുക്കി. കൂടാതെ ചന്ദ്രലേഖ, ചിത്രകൗമുദി, ഫിലിം നാദം, ചിത്രപൗർണമി, ചിത്രനാദം എന്നീ പ്രസിദ്ധീകരണങ്ങളിൽ ഒരേസമയം തന്നെ എഴുതുകയും ചെയ്തു.
ഏപ്രിൽ 2011
2011 ഏപ്രിൽ മാസം നടന്ന പ്രധാന സംഭവങ്ങൾ:
ആലപ്പി കാർത്തികേയൻ
1983 വരെ രചനയിൽ മുഴുകിയിരുന്നു. 1994-ൽ കെ.എസ്.എഫ്.ഇ.യുടെ ആലപ്പുഴ ശാഖയിൽ നിന്നും മാനേജരായി വിരമിച്ചു. ഭാര്യ: തങ്കമണി. മകൾ: രതി. മരുമകൻ: വയലിനിസ്റ്റ ബിനു മഹാരഥൻ.
അവലംബം
വർഗ്ഗം:മലയാളം നോവലെഴുത്തുകാർ വർഗ്ഗം:മലയാളചലച്ചിത്രതിരക്കഥാകൃത്തുക്കൾ വർഗ്ഗം:2014-ൽ മരിച്ചവർ വർഗ്ഗം:മാർച്ച് 26-ന് മരിച്ചവർ
ഏപ്രിൽ 2011
അവലംബം
2011 *2011-04
മൻപ്രീത് ഗോണി
ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ് മൻപ്രീത് സിങ് ഗോണി (ജനനം: 4 ജനുവരി 1984, രൂപ്നഗർ, പഞ്ചാബ്, ഇന്ത്യ). ഒരു ബൗളർ എന്ന നിലയിലാണ് അദ്ദേഹം ടീമിൽ ഇടം നേടിയത്. ആഭ്യന്തര ക്രിക്കറ്റിൽ പഞ്ചാബ് ക്രിക്കറ്റ് ടീമിനെയും, ഐ.പി.എൽ.ൽ ഡെക്കാൻ ചാർജേഴ്സ് ടീമിനെയുമാണ് അദ്ദേഹം പ്രതിനിധീകരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1984-ൽ ജനിച്ചവർ
വർഗ്ഗം:ജനുവരി 4-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
ബെയർ സ്പ്രെഡ്
ഓഹരിക്കമ്പോളവുമായി ബന്ധപ്പെട്ട ഒരു സംജ്ഞയാണിത്. വിപണിയിലെ ഓഹരികൾ ഇടിയാൻ പോകുന്നു എന്നു മനസ്സിലാക്കുന്ന നിക്ഷേപകൻ എടുക്കുന്ന ഒരു  സുരക്ഷിതമായ നയമാണിത്. ഉയർന്ന വിലയിൽ ഒരു പുട്ട് ഓപ്ഷൻ വാങ്ങുകയും കുറഞ്ഞ വിലയിൽ ഇതേ കാലാവധിയിൽ  ആ ഓഹരിയുടെ തന്നെ ഒരു കാൾ ഓപ്ഷനും വാങ്ങുന്നു. വില നിലവാരം അനുസരിച്ച് അതിനു ശേഷം ലാഭസാദ്ധ്യതയുള്ള ഒരു തീരുമാനം എടുക്കുന്നു.
ഓപ്പൺ സോഴ്സ് ഡ്രഗ് ഡിസ്കവറി
അവലംബം
വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
മഡോണ ആന്റ് ചൈൽഡ് വിത് സെയിന്റ്സ് എലിസബത്ത് ആന്റ് ജോൺ ദി ബാപ്റ്റിസ്റ്റ് (കൊറെഗ്ജിയോ)
1510-ൽ അന്റോണിയോ ഡാ കോറെജ്ജിയോ ചിത്രീകരിച്ച ഒരു എണ്ണച്ചായപാനൽ ചിത്രമാണ് മഡോണ ആന്റ് ചൈൽഡ് വിത് സെയിന്റ്സ് എലിസബത്ത് ആന്റ് ജോൺ ദി ബാപ്റ്റിസ്റ്റ്. ഇപ്പോൾ ഫിലാഡൽഫിയ മ്യൂസിയം ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:കോറെഗിയോ മഡോണാസ്
വയറാട്ടം
കേരളത്തിലെ ഒരു പുരാതന ആചാരമാണ് വയറാട്ടം അഥവാ വയറ ഉഴിച്ചിൽ. കോഴിക്കോട്ടെ സാമൂതിരിമാർ ആചരിച്ചിരുന്നു എന്നതാണ് വയറാട്ടത്തിന്റെ പ്രശസ്‌തി. കോഴിക്കോട്ട് സാമൂതിരിമാർക്ക് നിത്യേന നടത്തിയിരുന്ന ഒരു ആചാരമാണ് വയറാട്ടം. ഇതിനു വയറപ്പണിക്കന്മാർ എന്നൊരു സ്ഥാനികൾ ഉണ്ടായിരുന്നു. നിത്യവും രാവിലെ സാമൂതിരി വയറത്തളത്തിലേക്ക് എഴുന്നള്ളുന്നു. ഇതിനായി പരമ്പുകൊണ്ട് കെട്ടിമറച്ച ഒരു സ്ഥലം ഉണ്ടായിരിക്കും. വയറപ്പണിക്കർ സാമൂതിരിയുടെ പ്രഭാതകൃത്യങ്ങൾക്ക് മേൽനോട്ടം നടത്തുന്നു. സാമൂതിരിയെ എണ്ണ തേച്ചു കുളിപ്പിക്കുന്നു. അതിനു ശേഷം ഒരു വിളക്കു കൊളുത്തിവച്ച് അതിനു മുന്നിലിരുത്തി വയറ ഉഴിയുന്നു.
രാജാക്കന്മാർ തൊട്ട് സാധാരണ ജനങ്ങൾ വരെ നടത്തിപ്പോന്നിരുന്ന ആചാരമാണ് വയറാട്ടം. വള്ളുവനാട്ടിലെ ഒരു വിവരണം ഇപ്രകാരമാകുന്നു: 'കടമ്പോട്ട് കോവിലകത്തെ ഒരു കുട്ടിക്ക് ബാലാരിഷ്ട് ഉണ്ടായി. അതിനു പരിഹാരമായി കുട്ടിയ ദിവസവും കുളിപ്പിച്ച് ഒരു വിളക്കിന് മുമ്പിലിരുത്തി വയറ വള്ളിയും മറ്റു പത്തു ചെടികളും ചേർത്ത് ഉഴിഞ്ഞ് ഒരു പശുവിന് തിന്നാൻ കൊടുക്കുന്നു. ഏതാനും വർഷം ഇങ്ങിനെ അനുഷ്ഠിച്ച ശേഷം പശുവിനെ ഒരു ബ്രാഹ്മണനു ദാനം ചെയ്യുന്നു.'
മാമാങ്ക വിവരണങ്ങളിൽ സാമൂതിരിമാർ വയറാട്ടം നടത്തിയിരുന്നതായി പ്രത്യേകം വർണ്ണിക്കുന്നുണ്ട്. 'പൂയത്തുനാൾ രാവിലെ തൃക്കാല് കഴുകി തേവാരവും വയറാട്ടവും കഴിഞ്ഞ് അണി അറെയിൽ എഴുന്നള്ളി ....'
കേരളത്തിലെ പുരാതന ആചാരങ്ങളിലും മദ്ധ്യകാല പ്രമാണങ്ങളിലും പഠനം നടത്തുന്നവർക്ക് ഒരു പ്രധാന ഗവേഷണ വസ്തുതയാണ് വയറാട്ടം.
അവലംബം
വർഗ്ഗം:സംസ്കാരം വർഗ്ഗം:കേരളചരിത്രം വർഗ്ഗം:രാജാക്കന്മാർ
അപരാധമുലമാൻപി
ത്യാഗരാജസ്വാമികൾ ദർബാർരാഗത്തിൽ ചിട്ടപ്പെടുത്തിയ ഒരു കൃതിയാണ് അപരാധമുലമാൻപി. തെലുഗുഭാഷയിൽ രചിച്ചിരിക്കുന്ന ഈ കൃതി ഝമ്പ താളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
അപരാധമുലമാൻപി ആദുകോവയ്യാ (അപരാധമുല)
അനുപല്ലവി
കൃപ ജൂചി ബ്രോചിതേ കീർതി കലദിക നീകു (അപരാധമുല)
ചരണം 1
അത്യന്ത മത്സര മദാന്ധുഡൈ സജ്ജനുല നിത്യ കർമമുലവലേ നിന്ദിംചു കോന്ന നാ (അപരാധമുല)
ചരണം 2
ചൂചുവാരലകേദുടസൊക്കി ജപിതുഡനൈതി യോചിംച നീപാദയുഗള ധ്യാനമു ലേനി നാ (അപരാധമുല)
ചരണം 3
സ്ത്രൈണജനുലനുഗൂഡിവീണാഡിതിനി ഗാനി പ്രാണഹിത ഗുണകഥല ബൽക ലേനൈതി നാ (അപരാധമുല)
ചരണം 4
ശരണുജൊച്ചിനനന്നു കരുണിൻചവേ രാമ ! വര! ത്യാഗരാജനുത ! വശമു ഗാദിക നാകു (അപരാധമുല)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ദർബാർ രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ഝമ്പ താളത്തിൽ ചിട്ടപ്പെടുത്തിയ കൃതികൾ
ബുജ്യാൽ
മധ്യ നേപ്പാളിൽ സംസാരിക്കുന്ന ഗ്രേറ്റർ മാഗറിക് ശാഖയിലെ ചെപാങ്കിക് ഭാഷയാണ് ബുജ്യാൽ എന്നും അറിയപ്പെടുന്ന ഭുജൽ. ഇത് ഒരു അർദ്ധ-സ്വരഭാഷയാണ്. സങ്കീർണ്ണമായ അഫിക്സുകൾ ഉപയോഗിക്കുന്നു. ബഗ്ലുങ്ങിലെ നിസി-ബുജി പ്രദേശമായിരുന്നു അവരുടെ യഥാർത്ഥ ജന്മദേശമെന്ന് വിശ്വസിക്കപ്പെടുന്നു. കൂടാതെ, ബ്രാഹ്മണർ, ഛേത്രി, മഗർ എന്നിവയുൾപ്പെടെയുള്ള വിവിധ വംശീയ വിഭാഗങ്ങളുടെ വംശനാമം കൂടിയാണ് ഭുജൽ പദം. ഭുജൽ ആളുകൾ സാധാരണയായി കോക്കസോയിഡ് സ്വഭാവങ്ങളേക്കാൾ മംഗോളോയിഡ് സവിശേഷതകളാണ്. സാമൂഹിക ഘടനയും സാമൂഹിക വികാസവും കാരണം, ഈ പദം മറ്റ് പല വംശീയ ജനങ്ങളുടെയും ഐഡന്റിറ്റിയാണ്.
അവലംബം
വർഗ്ഗം:നേപ്പാളിലെ ഭാഷകൾ
വില്ലൻ ചുമ വാക്സിൻ
വില്ലൻചുമയെ പ്രതിരോധിക്കുന്ന വാക്സിൻ ആണ് പെർട്ടുസ്സിസ് വാക്സിൻ(Pertussis vaccine). ഇവ പ്രധാനമായും രണ്ടുതരത്തിലാണുള്ളത്: മുഴു-കോശ വാക്സിനും അസെല്ലുലാർ വാക്സിനും. മുഴുകോശ വാക്സിൻ ഏകദേശം 78% ഫലപ്രദമാണ് അതേസമയം അസെല്ലുലാർ വാക്സിൻ 71 മുതൽ 85% വരെ ഫലപ്രദമാണ്. വർഷം തോറും ഈ വാക്സിന്റെ വീര്യം 2 മുതൽ 10 % വരെ കുറഞ്ഞു വരുന്നതായും അസെല്ലുലാർ വാക്സിന്റെ കാര്യത്തിൽ ദ്രുത ഗതിയിൽ കുറഞ്ഞു വരുന്നതായും കാണപ്പെടുന്നു. ഗർഭാവസ്ഥയിൽ വാക്സിൻ നൽകുന്നതിലൂടെ കുഞ്ഞിനും സംരക്ഷണം ലഭിച്ചേക്കും. 2002 ൽ തന്നെ ഏകദേശം അഞ്ച് ലക്ഷത്തോളം ജീവൻ രക്ഷിക്കാൻ ഈ വാക്സിനു കഴിഞ്ഞിട്ടുണ്ട്.
ഡ്ബ്ല്യു എച് ഓ യും സി ഡി സി യും എല്ലാ കുട്ടികൾക്കും പെർട്ടുസ്സിസ് വാക്സിൻ നൽകുവാനും പതിവു വാക്സിനുകളുടെ ഗണത്തിൽ ചേർക്കാനും ശുപാർശ ചെയ്യുന്നു. എച് ഐ വി/എയ്ഡ്സ് ബാധിതർക്കും ഈ വാക്സിൻ നൽകേണ്ടതാണ്. 6 ആഴ്ച പ്രായം മുതൽ കുട്ടികളിൽ മൂന്ന് ഡോസുകളായി നൽകാൻ ശുപാർശ ചെയ്യുന്നു. പ്രായമായ കുട്ടികളിലും മുതിർന്നവരിലും അധിക ഡോസുകൾ നൽകേണ്ടി വരും. ഈ വാക്സിൻ മറ്റ് വാക്സിനുകളുമായി ചേർന്ന് മാത്രമേ ലഭ്യമായിട്ടുള്ളൂ.
അസെല്ലുലാർ വാക്സിനുകൾക്ക് വളരെ കുറഞ്ഞ പാർശ്വഫലങ്ങളുള്ളതിനാൽ കൂടുതലും  വികസിത രാജ്യങ്ങളിൽ ഉപയോഗിച്ചു വരുന്നു. 50% ആളുകളിലും മുഴു-കോശ വാക്സിൻ നൽകുമ്പോൾ പനിയും കുത്തിവെച്ച ഭാഗത്ത് ചുവക്കുകയും ചെയ്യുന്നതായി കണ്ടുവരുന്നു. ഫെബ്രൈൽ സീഷർ ഉം നീണ്ടനേരം കരച്ചിലും 1% താഴെ ആളുകളിൽ കണ്ടുവരുന്നു. അസെല്ലുലാർ വാക്സിനുപയോഗിച്ചശേഷം കുറഞ്ഞ സമയത്തേക്ക് ഗുരുതരമല്ലാത്ത വീക്കം കൈയിൽ കാണപ്പെടാറുണ്ട്. ചെറുപ്രായത്തിലുള്ള കുട്ടികളിൽ രണ്ടു തരം വാക്സിനുകളുടെയും പ്രത്യേകിച്ചും മുഴു-കോശ വാക്സിൻറെ പാർശ്വഫലങ്ങൾ വളരെ കുറവാണ്. ആറു വയസ്സിനു ശേഷം മുഴു-കോശ വാക്സിൻ നൽകാൻ പാടില്ല. നീണ്ട കാലയളവിലേക്ക് ഈ രണ്ട് വാക്സിനുകളുമായി ബന്ധപ്പെട്ട് ഗുരുതരമായ നഡീവ്യൂഹ പ്രശ്നങ്ങൾ ഒന്നും തന്നെ സ്ഥിരീകരിച്ചിട്ടില്ല.
അവലംബം
<div class="reflist columns references-column-count references-column-count-2" style="list-style-type: decimal; -moz-column-count: 2;">
മലമേക്കര മുള്ളുതറ ദേവി ക്ഷേത്രം
പത്തനംതിട്ട ജില്ലയിൽ അടൂരിനടുത്തായി, പള്ളിയ്ക്കൽ ഗ്രാമപഞ്ചായത്തിൽ ഉൾപ്പെട്ട മലമേക്കരയിലെ മുള്ളുതറയിൽ സ്ഥിതി ചെയ്യുന്ന പുരാതനമായ ഒരു കളരിക്ഷേത്രമാണ് മലമേക്കര മുള്ളുതറ ദേവി ക്ഷേത്രം. ഭദ്രകാളിയും കരിംകാളിയുമാണ് ഇവിടത്തെ പ്രധാനപ്പെട്ട പ്രതിഷ്ഠകൾ. ഭദ്രകാളിപ്രതിഷ്ഠ കൃഷ്ണശിലയിലും കരിംകാളിപ്രതിഷ്ഠ കണ്ണാടിശിലയിലുമാണ് നിർമ്മിക്കപ്പെട്ടിരിക്കുന്നത്.
ഐതിഹ്യം
അതിപുരാതനകാലം മുതൽ, ഈ ക്ഷേത്രത്തിൽ കളരി നടത്തിവരുന്നു. എഴുത്തുകളരി ഉൾപ്പടെ, ആയുർവേദം, ജ്യോതിഷം തുടങ്ങിയവയ്ക്കെല്ലാം ഈ ക്ഷേത്രത്തിൽ ഗണകരുണ്ട്. ദേവിയുടെ ഉടവാൾ വെളിച്ചപ്പാടിന് തുല്യമായി കരുതിപ്പോരുന്ന ഈ ക്ഷേത്രത്തിലെ പ്രധാന അനുഷ്ഠാനകലയാണ് കുത്തിയോട്ടവും ചുവടും പാട്ടും. 'മഹിഷാസുരനുമായുള്ള യുദ്ധത്തിൽ ദേവിയുടെ വിജയം ആഘോഷിക്കുന്ന പരാശക്തിയുടെ ഭടന്മാരാണ് കുത്തിയോട്ടക്കാർ' എന്ന സങ്കല്പത്തിൽ നിന്നാണ് ഇവിടെ കുത്തിയോട്ടം നടത്തിവരുന്നത്.
ജീവിത എഴുന്നെളളിപ്പും ആപ്പിണ്ടി വിളക്കും
കുംഭമാസത്തിൽ നടക്കുന്ന ജീവിത എഴുന്നെളളിപ്പും ആപ്പിണ്ടി വിളക്ക് എടുക്കലുമാണ് ഇവിടത്തെ ഏറ്റവും പ്രസിദ്ധിയാർജിച്ച ഒരു ഉത്സവം.ദേവിയുടെ ചൈതന്യത്തെ ആവാഹിച്ചെടുത്ത ഒരു കണ്ണാടി ബിംബത്തെ തകിടും പട്ടും സ്വർണാഭരണങ്ങളുംകൊണ്ട് അലങ്കരിച്ച 'ജീവിത' യിൽ പ്രതിഷ്ഠിച്ചിരുത്തി ഓരോ വീടുകളിലും ആഘോഷപൂർവം എഴുന്നള്ളിച്ചുകൊണ്ടുപോകുകയും അവിടങ്ങളിൽനിന്നും അരിയും നെല്ലും മറ്റും പറയിൽ വാങ്ങുകയും ചെയ്യുന്നു. രാത്രിയിലാണ് ഇവിടെ ജീവിതയെഴുന്നുള്ളിപ്പ് നടത്താറുള്ളത്. എഴുന്നുള്ളിപ്പിനൊടുവിൽ, നാട് ചുറ്റികണ്ടുകഴിയുമ്പോൾ, 'ജീവിത' ക്ക് ആറാട്ട് കഴിച്ചു തിരിച്ചു ക്ഷേത്രത്തിൽ എത്തുന്നു. തത്സമയം ക്ഷേത്രനടയിൽ, ജീവിതയെ/ദേവിയെ സ്വീകരിക്കാൻ ഭക്തർ ആപ്പിണ്ടി വിളക്കും താലപ്പൊലിയുമായും കാത്തു നില്ക്കും. ആപ്പിണ്ടി വിളക്കുകൾ ദേവിക്കുള്ള വഴിപാടുകളാണ്. 'ആപ്പിണ്ടി വിളക്ക്' വഴിപാട് നടത്തുന്ന ഭക്തർ പതിനാറ് ദിവസം വ്രതം നോറ്റാണ് വിളക്ക് എടുക്കേണ്ടത്. ചുരുങ്ങിയത് എട്ട് ദിവസമെങ്കിലും വ്രതം നോല്ക്കണമെന്നാണ് നിഷ്ക്കർഷിച്ചിട്ടുള്ളത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ വർഗ്ഗം:കേരളത്തിലെ ക്ഷേത്രങ്ങൾ വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
മേരി ഹാൾട്ടൺ
മേരി ഗെർട്രൂഡ് ഹാൾട്ടൺ (ജീവിതകാലം: 1878-1948)) ഒരു അമേരിക്കൻ പാത്തോളജിസ്റ്റ്, ഗൈനക്കോളജിസ്റ്റ്, പ്രസവചികിത്സക, സ്ത്രീകളുടെ ആരോഗ്യ പ്രവർത്തക വോട്ടവകാശവാദി എന്നീ നിലകളിൽ പ്രശസ്തയായ വനിതയായിരുന്നു. അമേരിക്കൻ ഐക്യനാടുകളിൽ ജനന നിയന്ത്രണത്തെ കൂടുതൽ നിയമവിധേയമാക്കുന്നതിനായി, ആദ്യകാല ഗർഭാശയ ഉപകരണ (IUD) സാങ്കേതികവിദ്യയെക്കുറിച്ചുള്ള ഗവേഷണം പ്രസിദ്ധീകരിക്കുന്നതിനായി അവൾ പോരാടി. ഹാർവാർഡ് മെഡിക്കൽ സ്കൂൾ ഫാക്കൽറ്റിയിലേക്ക് നിയമിതയായ ആദ്യ വനിതയായിരുന്നു അവർ.
ആദ്യകാല ജീവിതം
കാലിഫോർണിയയിലെ സാൻ ഫ്രാൻസിസ്കോയിൽ മേരി ഗൺ ഹാൾട്ടണിന്റെയും ഡോ. റിച്ചാർഡ് ജെ. ഹാൾട്ടണിന്റെയും മകളായി മേരി ജി. ഹാൾട്ടൺ 1878-ൽ ജനിച്ചു. അവളുടെ അച്ഛൻ അയർലണ്ടിലെ ഡബ്ലിനിലാണ് ജനിച്ചത്. യൂണിവേഴ്സിറ്റി ഓഫ് കാലിഫോർണിയയിലും പിന്നീട് സ്റ്റാൻഫോർഡ് യൂണിവേഴ്സിറ്റിയുടെ കൂപ്പർ മെഡിക്കൽ കോളേജിലും ചേർന്ന അവർ 1900 ജൂൺ 5-ന് വൈദ്യശാസ്ത്ര ബിരുദം നേടി.
കരിയർ
ബിരുദാനന്തരം അവൾ സെന്റ് ഫ്രാൻസിസ് മെമ്മോറിയൽ ഹോസ്പിറ്റൽ, സെന്റ് ലൂക്ക്സ് ഹോസ്പിറ്റൽ, സാൻഫ്രാൻസിസ്കോയിലെ സതേൺ പസഫിക് ഹോസ്പിറ്റൽ എന്നിവിടങ്ങളിൽ പതോളജിസ്റ്റായി ജോലി ചെയ്തു. 1906 ആയപ്പോഴേക്കും അവർ ന്യൂയോർക്ക് സിറ്റിയിലേക്ക് താമസം മാറുകയും സ്വന്തം മെഡിക്കൽ പ്രാക്ടീസ് ആരംഭിക്കുകയും ചെയ്തു. ന്യൂയോർക്ക് സിറ്റിയിൽ, ഹാൾട്ടൺ സഫ്രജിസ്റ്റ് പ്രസ്ഥാനത്തിൽ ചേരുകയും ഒരു ഫെമിനിസ്റ്റ് നേതാവായി മാറുകയും ചെയ്തു.
മരണം
1948 ജനുവരി 25-ന് ന്യൂയോർക്ക് സിറ്റിയിലെ സ്റ്റാറ്റൻ ഐലൻഡിലെ ഡോക്‌ടേഴ്‌സ് ഹോസ്പിറ്റലിൽ വെച്ച് നീണ്ടകാലത്തെ അസുഖത്തെ തുടർന്ന് ഹാൾട്ടൺ അന്തരിച്ചു. മരണസമയത്ത് അവർക്ക് 69 വയസ്സായിരുന്നു. അവരുടെ മരണശേഷം, കൂടുതൽ സ്ത്രീകളെ വൈദ്യശാസ്ത്രം പഠിക്കാൻ സഹായിക്കുന്നതിനായി NYU–ബെല്ലെവ്യൂ മെഡിക്കൽ സെന്ററിലെ ''ഡോ. മേരി ഹാൾട്ടൺ സ്റ്റുഡന്റ് ലോൺ ഫണ്ടിലേക്ക്'' ഈക്വൽ റൈറ്റ്സ് ഫോർ ബേബീസ് ഫണ്ട് വഴിതിരിച്ചുവിട്ടിരുന്നു.
ആൻ പാറ്റ്ചെറ്റ്
2002 -ൽ പെൻ/ഫൗൽക്നെർ അവാർഡും ഓറഞ്ച് പ്രൈസ് ഫോർ ഫിക്ഷൻ അവാർഡും ലഭിച്ച അമേരിക്കൻ എഴുത്തുകാരിയാണ് ആൻ പാറ്റ്ചെറ്റ്. 2002 -ൽ ബെൽ കന്റോ എന്ന നോവലിനാണ് ഓറഞ്ച് പ്രൈസ് ഫോർ ഫിക്ഷൻ അവാർഡ് ലഭിച്ചത്. പാറ്റ്ചെറ്റ്-ന്റെ മറ്റു പ്രശസ്ത നോവലുകളാണ്- ദ പേട്രൺ സെയിന്റ് ഓഫ് ലയേഴ്സ് (1992) തഫ്റ്റ് (1994), ദ മജിഷ്യൻസ് അസിസ്റ്റന്റ് (1997),റൺ (2007), സ്റ്റേറ്റ് ഓഫ് വണ്ടർ (2011), കോമൺ വെൽത്ത് (2016)
ജീവചരിത്രം
പാറ്റ്ചെറ്റ് കാലിഫോർണിയയിലെ ലോസ്ആഞ്ചെലെസിലാണ് ജനിച്ചത്. ആദ്യം നേഴ്സും പിന്നീട് നോവലിസ്റ്റുമായിരുന്ന ജീൻ റേയുടെയും ലോസ്ആഞ്ചെലെസിലെ പോലീസ് ക്യാപ്റ്റനായ ഫ്രാൻക് പാറ്റ്ചെറ്റിന്റെ രണ്ടാമത്തെ മകളായിരുന്നു പാറ്റ്ചെറ്റ്. ജീൻ റേ വിവാഹമോചിതയാകുകയും അവർ പിന്നീട് പുനർവിവാഹവും ചെയ്തു. പാറ്റ്ചെറ്റിന് 6 വയസ്സുള്ളപ്പോൾ ആ കുടുംബം ടെന്നെസ്സീയിലെ നാഷ് വില്ലെയിലേ്ക്ക് മാറി. നാഷ് വില്ലെയിലെ സിസ്റ്റേഴ്സ് ഓഫ് അക്കാഡമി നടത്തുന്ന സ്വകാര്യ കോ-എഡ്യൂക്കേഷണൽ സ്ക്കൂളായ സെയിന്റ് ബെർണാഡ് അക്കാഡമിയിൽ ചേർന്നു. ബിരുദ പഠനത്തിനായി സാറ ലോറൻസ് കോളേജിൽ ചേർന്ന പാറ്റ്ചെറ്റ് അതിനുശേഷം ലോവ യൂണിവേഴ്സിറ്റിയുടെ കീഴിലുള്ള ലോവ റൈറ്റേഴ്സ് വർക്കുഷോപ്പിൽ ചേർന്നു. മസാച്യുസെറ്റ്സിലെ പ്രൊവിൻസ്ടൗണിലുള്ള ഫൈൻ വർക്ക്സ് ആർട്ട് സെന്ററിലും ചേർന്നു പഠിച്ചു. അവിടെ വച്ച് അവളുടെ ആദ്യത്തെ നോവലായ ദ പേട്രൺ സെയിന്റ് ഓഫ് ലയേഴ്സ് എഴുതുകയുണ്ടായി.
പുറത്തേയ്ക്കുള്ള കണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:അമേരിക്കൻ വനിതാ നോവലിസ്റ്റുകൾ വർഗ്ഗം:20-ആം നൂറ്റാണ്ടിലെ അമേരിക്കൻ നോവലിസ്റ്റുകൾ
നാസി ദഗാങ്
തേങ്ങാപ്പാലിൽ വേവിച്ച ചോറ്, മീൻകറി, അച്ചാറിട്ട വെള്ളരിക്ക, കാരറ്റ് എന്നിവ ചേർന്ന ഒരു മലേഷ്യൻ വിഭവം ആണ് നാസി ദഗാങ്.(Jawi: ناسي داڬڠ, "Trader's Rice") പെനിൻസുലർ മലേഷ്യയിലെ കിഴക്കൻ തീരം (തെരേങ്കാനു, കെലാന്തൻ), തെക്കൻ തായ് മലയ് പട്ടാനിപ്രവിശ്യകൾ, യല, നാരതിവാട്ട് എന്നീ സംസ്ഥാനങ്ങളിലും ഇന്തോനേഷ്യൻ അതിർത്തി കടന്നുള്ള നാച്ചുന, അനാംബാസ്, റിയാവു ദ്വീപുകൾ എന്നിവിടങ്ങളിലും അറിയപ്പെടുന്ന ഒരു പ്രഭാത ഭക്ഷണമാണ് ഇത്. കെലാന്റനിലെ തുമ്പത്ത്, ക്വാല തെരേംഗാനിലെ കമ്പുംഗ് ലഡാംഗ് എന്നിവിടങ്ങളിൽ നിന്നാണ് ഏറ്റവും പ്രശസ്തമായ നാസി ദഗാങ് വന്നത്.
കിംഗ്ഫിഷർ എയർലൈൻസ്
മുംബൈ ആസ്ഥാനമായി പ്രവർത്തിച്ചിരുന്ന ഒരു ഇന്ത്യൻ വിമാനകമ്പനി ആയിരുന്നു കിംഗ്ഫിഷർ ഐയർലൈൻസ്. 2011 ഡിസംബർ വരെ കിംഗ്ഫിഷർ എയർലൈൻസ് ഇന്ത്യയിലെ രണ്ടാമത്തെ വലിയ വിമാനസേവനകമ്പനിയായിരുന്നു. എന്നാൽ 2012-ൽ കമ്പനി വൻ സാമ്പത്തിക പ്രതിസന്ധി നേരിടുകയുണ്ടായി. ജീവനക്കർക്കു വേതനം കൊടുക്കാൻ കഴിയാതെയും കടബാദ്ധ്യത മൂലം സേവനം നിർത്തി വെയ്ചു. ശംബള കുടിശ്ശിക തീർക്കണം എന്നാവശ്യപ്പെട്ട് ജീവനക്കാർ സമരം ചെയ്തതു മൂലമാണ് അടച്ചുപ്പൂട്ടൽ നേരിട്ടത്. വ്യോമയാന ഡയറക്‌ടറേറ്റ്‌ ജനറൽ ലൈസൻസ് പുതുക്കുവാൻ 2012 ഡിസംബർ 31 വരെ സാവകാശം നൽകിയെങ്കിലും കിംഗ്ഫിഷറിനു പുനരരുദ്ധാരണ പദ്ധതി സമർപ്പിക്കുവാൻ സാധിച്ചില്ല. ആയതിനാൽ 2013 ജനുവരി ഒന്നിനു തന്നെ 2012 നവംബറിൽ താത്ക്കാലികമായി റദ്ദാക്കിയ ലൈസൻസ് പൂർണമായും റദ്ദാക്കി.
ചരിത്രം
ബെംഗളൂരു ആസ്ഥാനമയി പ്രവർത്തിക്കുന്ന യുണൈറ്റഡ് ബ്രൂവറീസിന്റെ ഉടമസ്ഥതയിൽ 2003-ൽ വിമാന സർവീസ് കമ്പനി തുടങ്ങി. 2005 മേയ് ഒൻപതു മുതൽ കിംഗ്ഫിഷർ ഐയർലൈൻസ് അവരുടെ ആഭ്യന്തര വിമാന സേവനം ആരംഭിച്ചു. 2008 സെപ്റ്റംബർ മൂന്നു മുതൽ അന്താരാഷ്ട്ര സർവീസിനു തുടങ്ങി. ആരംഭം മുതലെ നഷ്ടത്തിൽ പ്രവർത്തിച്ചിരുന്ന കമ്പനി എയർ ഡെക്കാൻ പൂർണ്ണമയും ഏറ്റടുത്തതോടെ വീണ്ടും കടത്തിലായി.
അവലംബം
200px|thumb|കിംഗ്ഫിഷർ ‌‌ATR 72 [[വിമാനം കോഴിക്കോട് അന്താരാഷ്ട്ര വിമാനത്താവളത്തിലെ റൺ‌വേയിയിൽ]]
വർഗ്ഗം:ഇന്ത്യൻ വിമാനസർവീസുകൾ
താരാസ് ബൾബ
ഉക്രേനിയൻ സംഗീതസംവിധായകനായ മൈക്കോള ലൈസെങ്കോയുടെ നാല് ആക്ടുകളിലെ ഒരു ഓപ്പറയാണ് താരാസ് ബൾബ. നിക്കോളായ് ഗോഗോളിന്റെ താരാസ് ബൾബ എന്ന നോവലിന് ശേഷം മൈഖൈലോ സ്റ്റാരിറ്റ്സ്കി (കമ്പോസറുടെ കസിൻ) ആണ് ലിബ്രെറ്റോ എഴുതിയത്. സ്വാതന്ത്ര്യത്തിന് വേണ്ടി പോരാടുന്നവരെ ഒറ്റിക്കൊടുത്തതിന് ശേഷം തന്റെ മകനെ കൊല്ലുന്ന ഒരു കോസാക്കിനെ കുറിച്ചായിരുന്നു കഥ.
1912-ൽ സംഗീതസംവിധായകന്റെ മരണസമയത്ത് പരിഷ്‌ക്കരിക്കാത്ത ഓപ്പറ 1924-ലാണ് ആദ്യമായി അവതരിപ്പിച്ചത്. എന്നിരുന്നാലും, 1930-കളിലും 1950-കളിലും നടത്തിയ വാചകം, സംഗീതം, ഓർക്കസ്ട്രേഷൻ എന്നിവയെ ബാധിക്കുന്ന സമഗ്രമായ പുനരവലോകനങ്ങളെ അടിസ്ഥാനമാക്കിയുള്ളതാണ് ഇന്നത്തെ പ്രകടനങ്ങൾ.
പ്രകടന ചരിത്രം
പതിനേഴാം നൂറ്റാണ്ടിലെ കോസാക്ക് നേതാവ് വോവ്ഗുര ലിസിന്റെ പിൻഗാമിയായിരുന്നു ലൈസെങ്കോ, അതിനാൽ താരാസ് ബുൾബയുടെ കഥയ്ക്ക് അദ്ദേഹത്തിന് പ്രത്യേക പ്രാധാന്യം ഉണ്ടായിരുന്നിരിക്കാം. അത് പൂർത്തിയാക്കിയതിന് തൊട്ടുപിന്നാലെ അദ്ദേഹം പ്യോട്ടർ ഇലിച്ച് ചൈക്കോവ്സ്‌കിക്ക് സ്‌കോർ നൽകി, "ഓപ്പറ മുഴുവനും ശ്രദ്ധയോടെ ശ്രവിക്കുകയും, ഇടയ്‌ക്കിടെ അംഗീകാരവും ആദരവും പ്രകടിപ്പിക്കുകയും ചെയ്തു. ദേശീയ, ഉക്രേനിയൻ സ്പർശനങ്ങൾ ഏറ്റവും ഉജ്ജ്വലമായ ഭാഗങ്ങൾ അദ്ദേഹത്തിന് പ്രത്യേകിച്ചും ഇഷ്ടപ്പെട്ടു. .. ചൈക്കോവ്സ്കി ലൈസെങ്കോയെ ആശ്ലേഷിക്കുകയും അദ്ദേഹത്തിന്റെ കഴിവുള്ള രചനയെ അഭിനന്ദിക്കുകയും ചെയ്തു."
ഓപ്പറയുടെ ഇന്നത്തെ രൂപത്തിന്റെ ചരിത്രം സങ്കീർണ്ണമാണ്. ഒരു പിയാനോ സ്കോർ 1913-ൽ പ്രസിദ്ധീകരിച്ചു. എന്നാൽ കമ്പോസറുടെ യഥാർത്ഥ ഓർക്കസ്ട്രേഷൻ നഷ്ടപ്പെട്ടു. 1914-ൽ റെയ്‌നോൾഡ് ഗ്ലിയറുടെ ബാറ്റണിന്റെ കീഴിൽ കിയെവിൽ നടന്ന ഒരു കച്ചേരിയിലാണ് നാലാമത്തെ ആക്ടിന്റെ ആമുഖം ആദ്യമായി നൽകിയത്. ഫുൾ ഓപ്പറയുടെ ആദ്യ പ്രകടനം 1924 ൽ ഖാർകിവിൽ നടന്നു. ഇത് വിജയിച്ചില്ലെങ്കിലും, കിയെവ് (1927), ടിബിലിസി (1930) എന്നിവിടങ്ങളിൽ മികച്ച സ്വീകാര്യത ലഭിച്ച മറ്റ് നിർമ്മാണങ്ങൾ നടത്തി. ഇത് സൃഷ്ടിയുടെ പുനരവലോകനം എന്ന ആശയം സൃഷ്ടിച്ചു. ഇത് 1937-ൽ മാക്‌സിം റൈൽസ്‌കി (ടെക്‌സ്‌റ്റ്), ലൈസെങ്കോയുടെ ശിഷ്യനായ ലെവ്‌കോ റെവുത്‌സ്‌കി (സംഗീതം), ബോറിസ് ലിയാറ്റോഷിൻസ്‌കി (ഓർക്കസ്‌ട്രേഷൻ) എന്നിവർ മോസ്‌കോയിൽ അവതരിപ്പിച്ചു. ഈ പതിപ്പ് ലിസെങ്കോയുടെ ഉദ്ദേശ്യങ്ങളിൽ നിന്ന് വളരെ അകലെയാണെന്ന വിമർശനം നേരിട്ടു. രണ്ടാം ലോകമഹായുദ്ധത്തിനുശേഷമാണ് അതേ മൂവരും ഇന്നത്തെ പെർഫോമിംഗ് പതിപ്പ് നിർമ്മിച്ചത്. അത് 1955-ൽ കിയെവിൽ പ്രദർശിപ്പിച്ചു. ഓപ്പറ കീവ് ഓപ്പറ ഹൗസിന്റെ റിപ്പർട്ടറിയിൽ അവശേഷിക്കുന്നു. ഇത് വിദേശത്ത് വീസ്ബാഡനിലും ( 1982), ഡ്രെസ്ഡൻ (1987), സാഗ്രെബ് (1988) എന്നിവിടങ്ങളിലും ഓപ്പറ അവതരിപ്പിച്ചിട്ടുണ്ട്. ഓപ്പറ ഹൗസ് പരമ്പരാഗതമായി കീവിലെ ഓരോ ഓപ്പററ്റിക് സീസണിന്റെ അവസാനത്തിലും ഓപ്പറ അവതരിപ്പിക്കുന്നു.
താരാസിന്റെ വേഷം ആലപിച്ചവരിൽ ഉക്രേനിയൻ ഗായകൻ ബോറിസ് ഗ്മിരിയയും ഉൾപ്പെടുന്നു. അദ്ദേഹം ഓപ്പറയുടെ ഒരു റെക്കോർഡിംഗിൽ ഇടംനേടി.
ഉറവിടങ്ങൾ
വർഗ്ഗം:ഓപ്പറകൾ
മെർക്കുറി സിറ്റി ടവർ
മോസ്കോയിൽ നിർമ്മാണത്തിലിരിക്കുന്ന 75-നിലകളുള്ള ഒരു അംബരചുംബിയാണ് മെർക്കുറി സിറ്റി ടവർ(ഇംഗ്ലീഷ്:Mercury City Tower; റഷ്യൻ: Меркурий Сити Тауэр). മോസ്കോയിലെ അന്താരാഷ്ട്ര വാണിജ്യ കേന്ദ്രത്തിൽ സ്ഥിതിചെയ്യുന്ന ഈ കെട്ടിടത്തിന്റെ നിർമ്മാണം 2009ലാണ് ആരംഭിച്ചത്. 2013-ൽ കെട്ടിടത്തിന്റെ പണി പൂർത്തിയാകും എന്ന് പ്രതീക്ഷിക്കുന്നു., യൂറോപ്പിലെ ഷാർഡിനേക്കാൾ ഉയരമുണ്ട് ഈ കെട്ടിടത്തിന്
നിർമ്മാണം
ചെമ്പ് നിറത്തിൽ ഇതിന്റെ പുറംഭാഗത്തെ ക്ലാഡിങ് ചെയ്തിരിക്കുന്നു. 2011 മേയ് മാസത്തിൽ കെട്ടിടത്തിന്റെ ഉയരം 230 മീറ്ററിൽ(750 അടി) എത്തി.
ചിത്രശാല
നിർമ്മാണത്തിന്റെ വിവിധ ഘട്ടങ്ങൾ
പുറത്തേക്കുള്ള കണ്ണികൾ
വർഗ്ഗം:റഷ്യയിലെ അംബരചുംബികൾ
ദി ഓവൽ
ഇംഗ്ലണ്ടിലെ കെന്നിങ്ടണിൽ സ്ഥിതി ചെയ്യുന്ന ഒരു പ്രശസ്തമായ ക്രിക്കറ്റ് സ്റ്റേഡിയമാണ് ദ കിയ ഓവൽ. 1845ലാണ് ഈ സ്റ്റേഡിയം പണികഴിപ്പിച്ചത്. 23500 കാണികളെ ഉൾക്കൊള്ളിക്കാനുള്ള ശേഷി ഈ സ്റ്റേഡിയത്തിനുണ്ട്. ഒരു ടെസ്റ്റ് ക്രിക്കറ്റ് മത്സരം നടത്തിയ ലോകത്തിലെ രണ്ടാമത്തെ ക്രിക്കറ്റ് സ്റ്റേഡിയമാണ് ഇത്. സറേ ക്രിക്കറ്റ് ക്ലബിന്റെ ഹോം ഗ്രൗണ്ടാണ് ഈ സ്റ്റേഡിയം.
പുറത്തേക്കുള്ള കണ്ണികൾ
വർഗ്ഗം:ഇംഗ്ലണ്ടിലെ ക്രിക്കറ്റ് സ്റ്റേഡിയങ്ങൾ
റെബേക്ക (മലയാളചലച്ചിത്രം)
1963-ൽ പുറത്തിറങ്ങിയ മലയാളചലച്ചിത്രമാണ് റെബേക്ക. ഈ ചിത്രം എക്സെൽ പ്രൊഡക്ഷനു വേണ്ടി ഉദയാസ്റ്റുഡിയോയിൽ കുഞ്ചാക്കോയാണ് നിർമ്മിച്ചതും സംവിധാനം ചെയ്തതും. 1963 ഡിസംബർ 12-ന് പ്രദർശനം ആരംഭിച്ച ഈ ചിത്രം വിതരണം നടത്തിയത് ആലപ്പുഴയിലെ എക്സൽ പ്രൊഡക്ഷൻസ് ആണ്.
പുറത്തേക്കുള്ള കണ്ണികൾ
വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
മുഹമ്മദ് മിയാൻ ദയൂബന്ദി
ഇരുപതാം നൂറ്റാണ്ടിലെ ഒരു ഇസ്‌ലാമികപണ്ഡിതനായിരുന്നു മുഹമ്മദ് മിയാൻ ദയൂബന്ദി (ഒക്ടോബർ 4, 1903 - 24 ഒക്ടോബർ 1975). ചരിത്രകാരൻ, സ്വാതന്ത്ര്യസമര പ്രവർത്തകൻ എന്നിങ്ങനെ ഇദ്ദേഹം അറിയപ്പെടുന്നു. ഹുസൈൻ അഹ്‌മദ് മദനിയുടെ ശിഷ്യനായിരുന്ന അദ്ദേഹം ഉർദു ഭാഷയിൽ നിരവധി ഗ്രന്ഥങ്ങൾ രചിക്കുകയുണ്ടായി.
ഒരു ഇന്ത്യൻ സുന്നി ഇസ്ലാമിക പണ്ഡിതനും അക്കാദമിക്, ചരിത്രകാരനും സ്വാതന്ത്ര്യസമര പ്രവർത്തകനുമായിരുന്നു. അദ്ദേഹം ഹുസൈൻ അഹ്മദ് മദാനിയുടെ ശിഷ്യനായിരുന്നു. അദ്ദേഹം ചരിത്രപുസ്തകങ്ങൾ ഉറുദുവിൽ എഴുതി.
അവലംബം
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യയിലെ ചരിത്രകാരന്മാർ വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ വർഗ്ഗം:1975-ൽ മരിച്ചവർ വർഗ്ഗം:1903-ൽ ജനിച്ചവർ വർഗ്ഗം:ഇന്ത്യൻ മുസ്ലിങ്ങൾ
സീമാപ്പ്
പുറം കണ്ണികൾ
വർഗ്ഗം:മരുന്നുകൾ വർഗ്ഗം:എബോള
ബാബസാഹേബ് ആപ്തെ
ഉമാകാന്ത് കേശവ് ആപ്തെ എന്ന ബാബസാഹേബ് ആപ്തെ രാഷ്ട്രിയ സ്വയം സേവക് സംഘത്തിന്റെ ആദ്യകാല പ്രചാരകരിൽ ഒരാളായിരുന്നു.
ജീവചരിത്രം
1903 ഏപ്രിൽ 29 നു വിദർഭയിൽ ജനിച്ചു. 1919 മുതൽ അധ്യാപകനായി ഔദ്യോഗിക ജീവിതം ആരംഭിച്ച ആപ്തെ ബാലഗംഗധര തിലകിന്റെ അനുസ്മരണ ചടങ്ങു സ്കൂളിൽ സംഘടിപ്പിക്കരുത് എന്നാ പ്രധാനാദ്ധ്യാപകന്റെ നിർദ്ദേശത്തെ തുടർന്ന് ജോലി രാജിവെക്കുകയും രാഷ്ട്രിയ സ്വയം സേവക് സംഘത്തിന്റെ പ്രചാരകനായിത്തീരുകയും ചെയ്തു.
അവലംബം
വർഗ്ഗം:രാഷ്ട്രിയ സ്വയം സേവക സംഘ പ്രചാരകൻ വർഗ്ഗം:1903-ൽ ജനിച്ചവർ
ഡോറിസ് ലെസ്സിംഗ്
2007 ൽ സാഹിത്യത്തിനുളള നോബൽ പുരസ്കാരത്തിന് തിരഞ്ഞെടുക്കപ്പെട്ട ഇംഗ്ലീഷ് സാഹിത്യകാരിയാണ് ഡോറിസ് ലെസ്സിംഗ് (22 ഒക്ടോബർ 1919 - 17 നവംബർ 2013). നോവലുകളും, ചെറുകഥകളും, സംഗീതനാടകങ്ങളും കവിതകളും അവരുടെ രചനകളിൽ പെടുന്നു.
ജീവചരിത്രം
1919ൽ പേർഷ്യയിലാണ്   ലെസ്സിംഗ് ജനിച്ചത്. മാതാപിതാക്കളോടൊപ്പം ചെറുപ്പകാലം ഇറാനിലും റൊഡേഷ്യയിലുമായി ചെലവിട്ടു. 14 വയസ്സിൽ സ്കൂളിൽ പോക്കു നിർത്തി, വീട്ടിലിരുന്ന് സ്വയം പഠിക്കാൻ തുടങ്ങി. .1937-ൽ ഫ്രാങ്ക് വിസ്ഡവുമായുളള വിവാഹവും  1943-ൽ  വിവാഹമോചനവും നടന്നു. തുടർ ന്ന് ഗോട്ടഫ്രീഡ് ലെസ്സിംഗിനെ വിവാഹം ചെയ്തു; 1949-ൽ ആ ബന്ധവും വേർപെടുത്തി.അണവായുധങ്ങൾക്കും വർണ്ണവിവേചനത്തിനും   എതിരായി ശബ്ധമുയർത്തിയ ലെസ്സിംഗിന്  ഏറെ താമസിയാതെ ദക്ഷിണാഫ്രിക്ക വിടേണ്ടിവന്നു. ആദ്യ വിവാഹത്തിലെ രണ്ടു കുട്ടികളെ അച്ഛനമ്മമാരെ ഏല്പിച്ച്  രണ്ടാം വിവാഹത്തിലെ കുഞ്ഞിനോടൊപ്പം  ലെസ്സിംഗ് ഇംഗ്ളണ്ടിലെത്തി. 17 നവമ്പ 2013-ന് ലണ്ടനിലെ വസതിയിൽ വെച്ച് മരണമടഞ്ഞു.
സാഹിത്യജീവിതം
ലെസ്സിംഗിന്റെ ആദ്യത്തെ നോവൽ The Grass is singing ( പുല്ലിന്റെ പാട്ട്) 1950-ൽ പ്രസിദ്ധീകരിക്കപ്പെട്ടു.ഇതിന്റെ ഏറ്റവും പുതിയ പതിപ്പ് ഹാർപ്പർ കോളിന്സ് പുറത്തിറക്കിയിട്ടുണ്ട്. . മനസ്സിന്റെ സമനില തെറ്റിയേക്കാവുന്ന ഒരു എഴുത്തുകാരിയുടെ അന്തർഛിദ്രങ്ങളെ വരച്ചുകാട്ടുന്നതാണ് Golden Notebook   (സുവർണ്ണപുസ്തകം). 1962-ലാണ് പുറത്തുവന്നത്. ലെസ്സിംഗിന്റെ മികച്ച രചനകളിലൊന്നായി കണക്കാക്കപ്പെടുന്നു. ഇതിന്റേയും പുതിയ പതിപ്പ് ലഭ്യമാണ്.
പ്രധാനകൃതികൾ
'ദ് ഗോൾഡൻ നോട്ട്ബുക്ക്' (സുവർണ്ണപുസ്തകം), 'ദ് ഗുഡ് ടെററിസ്റ്റ്' (നല്ലവളായ ഭീകരവാദി) എന്നീ നോവലുകൾ മലയാളത്തിലേക്കു വിവർത്തനം ചെയ്യപ്പെട്ടിട്ടുണ്ടു്.
അവലംബം
വർഗ്ഗം: നോബൽ സമ്മാനം നേടിയ വനിതകൾ വർഗ്ഗം:1919-ൽ ജനിച്ചവർ വർഗ്ഗം:ഒക്ടോബർ 22-ന് ജനിച്ചവർ വർഗ്ഗം:2013-ൽ മരിച്ചവർ
കാർമൻ ലോറൻസ്
1990 മുതൽ 1993 വരെ വെസ്റ്റേൺ ആസ്ട്രേലിയയുടെ മുൻ പ്രധാനമന്ത്രിയായിരുന്ന ഒരു ഓസ്ട്രേലിയൻ അക്കാദമികും മുൻ രാഷ്ട്രീയക്കാരിയും ആണ് കാർമൻ മേരി ലോറൻസ് (ജനനം: 2 മാർച്ച് 1948) ഒരു ഓസ്ട്രേലിയൻ സംസ്ഥാനത്തിൻറെ പ്രഥമ സ്ഥാനത്തേക്ക് ഉയർത്തപ്പെട്ട ആദ്യത്തെ വനിതയുമാണ്. ആദ്യം ലേബർ പാർട്ടിയിലെ ഒരു അംഗവും പിന്നീട് 1994 മുതൽ 2007 വരെ ഹൗസ് ഓഫ് റെപ്രസന്റേറ്റീവ്സ് അംഗമായി ഫെഡറൽ രാഷ്ട്രീയത്തിൽ പ്രവേശിച്ചു. കീറ്റിങ് ഗവൺമെൻറിൽ മന്ത്രിയായും സേവനമനുഷ്ഠിച്ചു.
വെസ്റ്റേൺ ആസ്ത്രേലിയയിലെ നോർത്താം എന്ന സ്ഥലത്താണ് ലോറൻസ് ജനിച്ചത്. വെസ്റ്റേൺ ഓസ്ട്രേലിയ യൂണിവേഴ്സിറ്റിയിൽ നിന്നും മനഃശാസ്ത്രം പഠിച്ച ലോറൻസ്, 1983-ൽ ഡോക്ടറേറ്റ് നേടുകയും രാഷ്ട്രീയത്തിലേക്ക് പ്രവേശിക്കുന്നതിനു മുൻപ് ഒരു അദ്ധ്യാപികയും ഗവേഷകയും ആയിരുന്നു. 1986-ൽ ലോറൻസ് പാർലമെന്റിലേക്ക് തെരഞ്ഞെടുക്കപ്പെട്ടു. 1988-ൽ അവർ സർക്കാർ മന്ത്രിയായി. 1990-ൽ പ്രധാനമന്ത്രിയായിരുന്ന പീറ്റർ ഡൗഡിംഗ് പാർട്ടിക്കകത്തുള്ള തർക്കത്തെത്തുടർന്ന് സ്ഥാനമൊഴിയുകയും തുടർന്ന് ആസ്ട്രേലിയ സർക്കാരിന്റെ രണ്ടാമത്തെ വനിത തലവൻ (ACT മുഖ്യ മന്ത്രി റോസ്മേരി ഫോളറ്റിനു ശേഷം) ആദ്യത്തെ വനിതാ സംസ്ഥാന പ്രീമിയർ ആകുകയും ചെയ്തു. 1993-ലെ സംസ്ഥാന തിരഞ്ഞെടുപ്പിൽ ലീഗൽ പാർട്ടിക്ക് അധികാരവും നഷ്ടപ്പെട്ടു.
1994-ൽ ഫ്രെമെന്റൽ ഡിവിഷനിലെ ഉപതിരഞ്ഞെടുപ്പിൽ ലോറൻസ് ഫെഡറൽ പാർലമെന്റിൽ പ്രവേശിച്ചു. പോൾ കീറ്റിംഗ് മന്ത്രിസഭയിൽ അവരെ പെട്ടെന്ന് നിയമിക്കുകയും 1996-ൽ ഗവൺമെന്റ് പരാജയപ്പെടുന്നതു വരെ, മനുഷ്യ സേവന വകുപ്പ് മന്ത്രി, ആരോഗ്യമന്ത്രി, വനിതാ മന്ത്രി എന്നീ സ്ഥാനങ്ങളിൽ അവർ സേവനമനുഷ്ഠിച്ചു. 2007-ലെ ഇലക്ഷൻ വരെ ലോറൻസ് പാർലമെന്റിൽ തുടർന്നു. 2002 വരെ ഫ്രണ്ട്ബെഞ്ചിലും പിന്നീട് ബാക്ക്ബെഞ്ചെറും ആയി. 2004 മുതൽ 2005 വരെ അവർ ലേബർ പാർട്ടിയുടെ ഫെഡറൽ പ്രസിഡന്റായിരുന്നു. ആദ്യം നേരിട്ട് സ്ഥാനാർഥിയായി തിരഞ്ഞെടുക്കപ്പെടുന്ന വ്യക്തിയും ആയിരുന്നു. രാഷ്ട്രീയം ഉപേക്ഷിച്ചതിനുശേഷം വെസ്റ്റ് ഓസ്ട്രേലിയയിലെ യൂണിവേഴ്സിറ്റിയിലെ മനഃശാസ്ത്ര പ്രൊഫസറായി അക്കാദമിയിൽ മടങ്ങിയെത്തി.
പുറം കണ്ണികൾ
വർഗ്ഗം:1948-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
യൂറോപ്പിൽ ഉൾപ്പെടുന്ന പരമാധികാര രാജ്യങ്ങളുടെയും ആശ്രിത പ്രദേശങ്ങളുടെയും പട്ടിക
= =  യൂറോപ്പിന്റെ ഭൂമിശാസ്ത്ര അതിർത്തികൾ = =
പൊതുവിൽ അംഗീകരിച്ച അതിർത്തി പ്രകാരം ഏഷ്യ യെയും യൂറോപ്പി നെയും തമ്മിൽ വേർതിരിക്കുന്നത് കിഴക്കു, യൂറാൽ പർവ്വതനിര,  യൂറാൽ നദി, കാസ്പിയൻ കടൽ എന്നിവയും,  പടിഞ്ഞാറ്, ഗ്രെറ്റർ കോക്കാസസ് പർവത നിര  കരിങ്കടൽ എന്നിവയും ആണ്. ഇത് പ്രകാരം അസർബെയ്ജാൻ, ജോർജിയ, ഖസാഖ്‌സ്ഥാൻ, റഷ്യ, തുർക്കി എന്നീ രാജ്യങ്ങൾ ഏഷ്യയിലും യൂറോപ്പിലും ഉൾക്കൊള്ളുന്നു.
സൈപ്രസ് ദ്വീപുകൾ ഏഷ്യാമൈനറിൽ (അനറ്റോളിയ) ഉൾപ്പെടുന്നു എങ്കിലും മിക്കപ്പോഴും ഒരു യൂറോപ്യൻ രാജ്യമായാണ് കണക്കാക്കുന്നത്. യൂറോപ്യൻ യൂണിയനിൽ അംഗവും ആണ്. അർമേനിയ പൂർണമായി പടിഞ്ഞാറ് ഏഷ്യയിൽ ആണ് ഉൾപെടുന്നതെങ്കിലും പല യൂറോപ്യൻ സംഘടനകളിലും അംഗത്വമുള്ള രാജ്യമാണ്.
ഭൂമിശാസ്‌ത്രപരമായി യൂറോപ്പിന് പുറത്തുള്ള ചില പ്രദേശങ്ങൾ യൂറോപ്യൻ രാജ്യങ്ങളുമായി വളരെ ശക്തമായ രാഷ്ട്രീയ ബന്ധം പുലർത്തുന്നുണ്ട്. ഉദാഹരണത്തിന് ഗ്രീൻലാൻഡ് യൂറോപ്പുമായി സാമൂഹ്യ-രാഷ്ട്രീയ ബന്ധങ്ങൾ പുലർത്തുന്നു കൂടാതെ ഡെന്മാർക്കിന്റെ ഭാഗമായാണ് കണക്കാക്കുന്നത്. പക്ഷെ ഭൂമിശാസ്ത്രപരമായി നോർത്ത് അമേരിക്കയുമായാണ് കൂടുതൽ അടുത്തു  ഇസ്രായേലിനെയും ചില സമയങ്ങളിൽ യൂറോപ്പിൽ ഉള്ള രാജ്യമായാണ് കണക്കാക്കുന്നത്.
= = References = =
സിഗ്നേച്ചർ ബ്രിഡ്ജ്
പശ്ചാത്തലവും ചരിത്രവും
ഇടത്ത്‌|ലഘുചിത്രം| പഴയ വസിരാബാദ് പാലം 1997 ൽ, ഇടുങ്ങിയ വസിരാബാദ്‍‍ പാലത്തിൽ 28 സ്‌കൂൾ വിദ്യാർത്ഥികൾ അപകടത്തിൽ മരിച്ചു. ഗതാഗതക്കുരുക്ക് പരിഹരിക്കുന്നതിനായി സമാന്തരമായി മറ്റൊരു വിശാലമായ പാലം പണിയാൻ ദില്ലി സർക്കാരിനെ പ്രേരിപ്പിച്ചത് ഈ സംഭവമാണ്. 1998 അവസാനത്തോടെ ദില്ലി സർക്കാർ ഈ പാലത്തിന്റെ കരട് പദ്ധതിക്ക് അന്തിമ രൂപം നൽകി. എന്നിരുന്നാലും, ഒന്നിലധികം കാരണങ്ങളാൽ പാലത്തിന്റെ നിർമ്മാണം തടസ്സപ്പെട്ടു. വിദഗ്ദതൊഴിലാളികളുടെ അഭാവവും സാമ്പത്തിക ബുദ്ധിമുട്ടുകളും പ്രധാന കാരണമായി. പദ്ധതിച്ചെലവ് 1518.37 കോടി രൂപയായിരുന്നു. 2010-ൽ പാലത്തിന്റെ പണി തുടങ്ങിയിരുന്നു. ദില്ലി മുഖ്യമന്ത്രി അരവിന്ദ് കെജ്‌രിവാൾ 2018 നവംബർ 4-ന് പാലം ഉദ്ഘാടനം ചെയ്തു.
വിശദാംശങ്ങൾ
കാന്റിലിവർ സ്പാർ കേബിൾ-സ്റ്റേയ്ഡ് പാലമാണിത്. 675 മീറ്റർ നീളവും 35.2 മീറ്റർ വീതിയുമുള്ളതാണ് പാലം. യമുന നദിയിൽ നിർമ്മിച്ച ഈ പാലം കിഴക്കൻ ദില്ലിയെ വസിരാബാദുമായി ബന്ധിപ്പിക്കുന്നു. ഇടുങ്ങിയതും തകർന്നതുമായ പഴയ വസീറാബാദ് പാലത്തിലെ ഗതാഗത സമ്മർദ്ദം ഗണ്യമായി കുറയുമെന്ന ഉദ്ദേശ്യത്തോടെയാണ് പാലം രൂപകൽപ്പന ചെയ്തിരിക്കുന്നത്. ഫ്രാൻസിലെ ഈഫൽ ടവർ പോലെ, 154 മീറ്റർ ഉയരമുള്ള പ്രധാന സ്തംഭത്തിന് മുകളിൽ സഞ്ചാരികളെ എത്തിക്കാൻ സിഗ്നേച്ചർ ബ്രിഡ്ജിന് സൗകര്യമുണ്ട്, അവിടെ നിന്ന് വടക്കൻ ദില്ലിയുടെ വിദൂര കാഴ്ചകൾ കാണാൻ കഴിയും.
പുറംകണ്ണികൾ
വർഗ്ഗം:Coordinates on Wikidata വർഗ്ഗം:ഇന്ത്യയിലെ പാലങ്ങൾ
എബോള (വിവക്ഷകൾ)
മനു‍ഷ്യനെ ബാധിക്കുന്ന ഒരു വൈറസ് രോഗമാണ് എബോള.
എന്നാൽ
ജഹ്രോം
ജഹ്രോം (, ജഹ്‌റൂം എന്നും അറിയപ്പെടുന്നു) ഇറാനിലെ ഫാർസ് പ്രവിശ്യയിലെ ജഹ്രോം കൗണ്ടിയിലെ ഒരു നഗരവും അതിൻറെ തലസ്ഥാനവുമാണ്. 2016 ലെ സെൻസസ് പ്രകാരമുള്ള നഗരത്തിലെ ജനസംഖ്യ 141,634 ആയിരുന്നു. ഫാർസ് പ്രവിശ്യയുടെ തെക്ക് ഭാഗത്തുള്ള ഏറ്റവും വലിയ നഗരവും മുഴുവൻ പ്രവിശ്യയിലേയും രണ്ടാമത്തെ വലിയ നഗരവുമാണ് ജഹ്രോം. ഇറാനിലെ ചരിത്ര നഗരങ്ങളിലൊന്നാണ് ജഹ്രോം. ജഹ്രോം നഗരത്തിന്റെ സ്ഥാപകൻ, അഞ്ചാമത്തെ അക്കീമെനിഡ് രാജാവായിരുന്ന സെർക്‌സസ് ഒന്നാമന്റെ മകനും പേർഷ്യയിലെ രാജാവുമായിരുന്ന അർത്താക്സെർക്‌സസ് ഒന്നാമനായിരുന്നു. ഫിർദോസി ഷാ നാമയിൽ ജഹ്രോം നഗരത്തെക്കുറിച്ച്, പ്രത്യേകിച്ച് അർദാഷിർ ഒന്നാമനുമായി ബന്ധപ്പെട്ട കഥകളിൽ പലതവണ പരാമർശിച്ചിട്ടുണ്ട്. സങ്താരഷൻ ഗുഹ, ജഹ്രോമിലെ ജമേഹ് മസ്ജിദ്, ജഹ്റോം ബസാർ, ഖാൻ സ്കൂൾ, ജഹ്രോമിലെ അഗ്നി ക്ഷേത്രം ( ഖ്വദംഗാഹ്) ഉൾപ്പെടെ ജഹ്രോമിൽ നിരവധി പുരാതന സ്മാരകങ്ങളും വിനോദസഞ്ചാര കേന്ദ്രങ്ങളുമുണ്ട്.
ഫാർസ് പ്രവിശ്യയുടെ തലസ്ഥാനമായ ഷിറാസിൽ നിന്ന് 170 കിലോമീറ്റർ (110 മൈൽ) തെക്കുകിഴക്കായാണ് ജഹ്രോം നഗരം സ്ഥിതി ചെയ്യുന്നത്. ചൂടുള്ള അർദ്ധ വരണ്ട കാലാവസ്ഥയാണ് ജഹ്രോമിനുള്ളത്, പ്രതിവർഷം ശരാശരി 285 മില്ലിമീറ്റർ (11.2 ഇഞ്ച്) മഴ ലഭിക്കുന്ന നഗരത്തിലെ ശരാശരി താപനില ഏകദേശം 20 °C (68 °F) ആണ്. സമുദ്രനിരപ്പിൽ നിന്ന് ഏകദേശം 1,050 മീറ്റർ (3,440 അടി) ഉയരത്തിലാണ് നഗരം സ്ഥിതിചെയ്യുന്നത്. ജഹ്രോമിലെ ഭൂരിഭാഗം ആളുകളും പേർഷ്യക്കാരും ഷിയ വിഭാഗത്തിലുള്ല മുസ്ലീങ്ങളുമാണ്.
ചരിത്രം
അക്കീമെനിഡുകൾ പേർഷ്യൻ സാമ്രാജ്യം സ്ഥാപിച്ച 2500 വർഷങ്ങൾക്കു മുമ്പുള്ളതാണ് ജഹ്രോമിന്റെ ചരിത്രം. നഗരത്തിന്റെ സ്ഥാപനം പേർഷ്യയിലെ അർത്താക്സെർക്‌സ് ഒന്നാമനുമായി ബന്ധപ്പെട്ടിരിക്കുന്നു. നഗരത്തിന്റെ തെക്ക് ഭാഗത്താണ് സ്ഥിതി ചെയ്യുന്ന ഖ്വദംഗാഹിലെ സസാനിഡ് സ്മാരകം സാസാനിയൻ രാജവംശത്തിന്റെ അവസാന കാലത്താണ് (എഡി 224-651) നിർമ്മിച്ചതെന്ന് വിദഗ്ധർ വിശ്വസിക്കുന്നു. ഇത് ഒരു സൊരാഷ്ട്രിയൻ ആരാധനാലയം അഥവാ ഒരു അഗ്നി ക്ഷേത്രം ആയിരുന്നിരിക്കാം. മഹാനായ സസാനിഡ് രാജാവ് ഖോസ്രു രണ്ടാമന്റെ (പർവിസ്) കൊട്ടാരത്തിലെ പ്രധാന ഗാനരചയിതാവും സംഗീതജ്ഞനുമായി മാറിയ ബാർബോഡിന്റെ ജന്മസ്ഥലവുംകൂടിയാണ് ജഹ്രോം നഗരം.
641-ലോ 644-ലോ രക്തരൂക്ഷിതമായ ഒരു യുദ്ധത്തിനൊടുവിൽ ജഹ്റോം മുസ്ലീം ആക്രമണകാരികൾ കീഴടക്കി. നഗരത്തിന്റെ പടിഞ്ഞാറു ഭാഗത്ത് സ്ഥിതിചെയ്യുന്ന "രക്തസാക്ഷികളുടെ താഴ്വര" ഈ യുദ്ധം നടന്ന സ്ഥലമായിരുന്നു, അതിനാലാണ് ഇതിനെ അങ്ങനെ വിളിക്കുന്നത്. ഫാർസ്-നാമയിൽ വിവരിച്ചിരിക്കുന്നതുപോലെ, ബൈഡ് കാലഘട്ടത്തിൽ ജഹ്രോമിൽനിന്നുള്ള നികുതികൾ കിരീടാവകാശിക്ക് നൽകിയിരുന്നു. സഫാവിഡിന്റെ രാജവംശത്തിൻറെ അവസാനത്തിലും സാൻഡ് കാലഘട്ടത്തിന്റെ തുടക്കത്തിലും, ജഹ്രോമിൽ, മരങ്ങൾ, പ്രത്യേകിച്ച് ഈന്തപ്പനകൾ നട്ടുപിടിപ്പിക്കുന്നതിന്റെ തുടക്കമായിരുന്നു.
ഖ്വജാർ കാലഘട്ടത്തിൽ, നഗരകാര്യങ്ങൾക്കായി കെട്ടിടങ്ങളും സ്ഥലങ്ങളും നിർമ്മിക്കാൻ തുടങ്ങിയ ഈ നഗരത്തിന്റെ ഭരണാധികാരി, ബസാർ നിർമ്മാണം, കൂടാതെ നിരവധി കാരവൻസെറൈകൾ, നഗരത്തിന്റെ വികസനം എന്നിവയുൾപ്പെടെയുള്ള കാര്യങ്ങളിൽ ശ്രദ്ധ തിരിച്ചു. 1887-ൽ മുഹമ്മദ് ഹസ്സൻ മിർസ മൊഹൻഡെസ്, ഷിറാസിനും ബുഷെറിനും ശേഷം പേർഷ്യയിലെ ഏറ്റവും വലുതും സമ്പന്നവുമായ നഗരമായി ജഹ്രോമിനെ അവതരിപ്പിച്ചു. ഖ്വജർ കാലഘട്ടത്തിന്റെ അവസാനത്തിൽ, ഖ്വോം, കഷാൻ തുടങ്ങിയ നഗരങ്ങളെക്കാൾ വലിയ നഗരമായിരുന്നു ജഹ്രോം എന്നാണ് എറ്റെമാദ് ഓസ്-സാൽത്താന വിവരിക്കുന്നത്. 1890-ലെ പുകയില പ്രതിഷേധങ്ങളിലും 20-ാം നൂറ്റാണ്ടിന്റെ തുടക്കത്തിൽ പേർഷ്യൻ ഭരണഘടനാ വിപ്ലവത്തിലും ജഹ്രോമിലെ ജനങ്ങൾക്ക് ഒരു പ്രധാന പങ്കു വഹിക്കാനുണ്ടായിരുന്നു. അബ്ദ് അൽ-ഹുസൈൻ നജാഫി ലാറിയായിരുന്നു ഈ കാലഘട്ടത്തിൽ നഗരത്തിന്റെ ഇസ്ലാമിക നേതാവ്.
ഇറാനിലെ ഇസ്ലാമിക വിപ്ലവത്തിലും ഒരു പ്രധാന പങ്ക് വഹിച്ച ജഹ്റോം നഗരം, വിപ്ലവത്തിനു മുമ്പുള്ള പ്രതിഷേധങ്ങളിൽ സൈനിക നിയമമുള്ള 11 നഗരങ്ങളിൽ ഒന്നായിരുന്നു. സയ്യിദ് ഹുസൈൻ ആയത്തുല്ലാഹിയായിരുന്നു ആ കാലഘട്ടത്തിലെ ജഹ്‌റോം നഗരത്തിലെ ഇസ്ലാമിക നേതാവ്. 1978 ഒക്ടോബർ 6-ന് മുഹമ്മദ് റെസ പഹ്‌ലവിയുടെ ജന്മദിനത്തിൽ ജഹ്രോമിലെ സൈനിക ഗവർണറെ ഒരു സൈനികൻ വധിച്ചു. ഇറാൻ-ഇറാഖ് യുദ്ധത്തിൽ ജഹ്‌റോമിലെ 1,200 പേർ രക്തസാക്ഷികളായിരുന്നു.
ഭൂമിശാസ്ത്രം
ജഹ്രോം കൗണ്ടിയുടെ തലസ്ഥാനമായ ജഹ്രോം നഗരം ഫാർസ് പ്രവിശ്യയുടെ തെക്ക് ഭാഗത്താണ് സ്ഥിതി ചെയ്യുന്നത്. ഈ നഗരം സ്ഥിതിചെയ്യുന്ന കൗണ്ടിയുടെ വിസ്തീർണ്ണം 3,962 ചതുരശ്ര കിലോമീറ്റർ (1,530 ചതുരശ്ര മൈൽ) ആണ്. വടക്ക് ഭാഗത്ത് ഖഫ്ർ കൗണ്ടിയും കിഴക്ക് ഭാഗത്ത്, ഫാസ, സരിൻദാഷ്ത് കൗണ്ടികളും, തെക്ക് ലാറെസ്താൻ കൗണ്ടിയും, പടിഞ്ഞാറ് ഫിറുസാബാദ്, ക്വിർ, കാർസിൻ കൗണ്ടികളുമാണ് ഇതിൻറെ അതിർത്തികൾ.
ജഹ്രോം കൗണ്ടിയുടെ വിസ്തൃതിയുടെ അഞ്ചിലൊന്ന് ഭാഗവും പർവതപ്രദേശങ്ങളും ബാക്കി സമതലങ്ങളുമാണ്. സാഗ്രോസ് പർവതനിരകളുടെ ഭാഗങ്ങളാണ് ഉയർന്ന പ്രദേശങ്ങൾ. നഗരത്തിന്റെ ശരാശരി ഉയരം ഏകദേശം 1,050 മീറ്ററാണ് (3,440 അടി). കൗണ്ടിയുടെ ഏറ്റവും ഉയർന്ന പോയിന്റ് ഖഫ്ർ കൗണ്ടിക്കും സിംകാൻ ജില്ലയ്ക്കും ഇടയിലുള്ള ഏകദേശം 3,170 മീറ്ററാണ് (10,400 അടി) ഉയരത്തിലുള്ള "സെപിഡാർ കൊടുമുടിയും ഏറ്റവും താഴ്ന്ന ഭാഗം സിംകാൻ ജില്ലയിലെ ഏകദേശം 850 മീറ്റർ (2,790 അടി) ഉയരത്തിലുള്ള പ്രദേശവുമാണ്.  ഖാരെ അഘാജ്, ഷൂർ, സിമാകാൻ എന്നിവ ജഹ്രോം കൗണ്ടിയിലെ നദികളിൽ ഉൾപ്പെടുന്നു. ജഹ്രോം നഗത്തിന് 40 കിലോമീറ്റർ (25 മൈൽ) പടിഞ്ഞാറാണ് സൽമാൻ ഫാർസി അണക്കെട്ട്  സ്ഥിതിചെയ്യുന്നത്.
കാലാവസ്ഥ
ജഹ്രോം നഗരത്തിൽ ചൂടുള്ള അർദ്ധ വരണ്ട കാലാവസ്ഥയാണുള്ളത് (കോപ്പൻ കാലാവസ്ഥാ വർഗ്ഗീകരണം: BSh); പ്രതിവർഷം ഇവിടെ ശരാശരി 285 മില്ലിമീറ്റർ (11.2 ഇഞ്ച്) മഴ ലഭിക്കുന്ന. ഈ നഗരത്തിലെ ശരാശരി താപനില ഏകദേശം 20 °C (68 °F) ആണ്. വേനൽക്കാലത്ത് പരമാവധി താപനില 45 °C (113 °F) ൽ എത്തുമ്പോൾ ശൈത്യകാലത്ത് ഏറ്റവും കുറഞ്ഞ താപനില −5 °C (23 °F) ൽ എത്തുന്നു.
ഒളിമ്പിക്സ് ഭാഗ്യചിഹ്നങ്ങൾ
ഒളിമ്പിക്സ്, പാരാലിമ്പിക്സ് എന്നീ ആശയത്തെ പ്രചരിപ്പിക്കാൻ വേണ്ടി ഓരോ തവണയും ഒളിമ്പിക്സ് ഭാഗ്യചിഹ്നങ്ങൾ സൃഷ്ടിച്ചു പോരുന്നു. ഒളിമ്പിക്സ്, പാരാലിമ്പിക്സ് എന്നിവ നടത്തപ്പെടുന്ന പ്രദേശത്തെ ജീവജാലങ്ങളുമായോ ആ പ്രദേശത്തെ സാംസ്കാരികപൈതൃകത്തെ പ്രതിനിധീകരിക്കുന്ന ആളുകളുമായോ സാദൃശ്യമുള്ള സാങ്കൽപിക കഥാപാത്രങ്ങളാണ് ''' ഒളിമ്പിക്സ് ഭാഗ്യചിഹ്നങ്ങൾ (Olympic mascots). ഒളിമ്പിക്സ് ഭാഗ്യചിഹ്നങ്ങൾ യുവാക്കളേയും കുട്ടികളേയും ഒളിമ്പിക്സിലേക്ക് കൂടുതൽ ആകൃഷ്ടരാക്കാൻ സഹായിക്കുന്നു. 1968 ൽ ഫ്രാൻസിലെ ഗ്രനോബിളിൽ വെച്ചു നടന്ന വിന്റർ ഒളിമ്പിക്സ് മുതൽ ഭാഗ്യചിഹ്നങ്ങൾ ഉപയോഗിച്ചു വരുന്നു. 1980 ൽ മോസ്കോയിൽ വെച്ചു നടന്ന സമ്മർഒളിമ്പിക്സിന്റെ മിഷയാണ് ശ്രദ്ധേയമായ ഒളിമ്പിക്സ് ഭാഗ്യചിഹ്നം.
അവലംബം
കുറിപ്പുകൾ
പുറത്തേക്കുള്ള കണ്ണികൾ
വർഗ്ഗം:ഒളിമ്പിക്സ്‌
അപരാധമുലനു നോർവ
ത്യാഗരാജസ്വാമികൾ രസാളിരാഗത്തിൽ ചിട്ടപ്പെടുത്തിയ ഒരു കൃതിയാണ് അപരാധമുലനു നോർവ. തെലുഗുഭാഷയിൽ രചിച്ചിരിക്കുന്ന ഈ കൃതി ആദി താളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
അപരാധമുലനു നോർവ സമയമു കൃപജൂഡുമു ഘനമൈന നാ (അപരാധമുല)
അനുപല്ലവി
ചപല ചിത്തുഡൈ മന സേരുഗക നേ ജാലി ബേട്ടു കോനി മൊരലനിഡു നാ (അപരാധമുല)
ചരണം
സകല ലോകുല ഫലമുല നേരിഗി സംരക്ഷിൻചുചു നുംഡഗ ന- ന്നോകനി ബ്രോവ തേലിയ ഗീർതന ശ - തക മോനർചു ത്യാഗരാജനുത ! നാ (അപരാധമുല)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:രസാളിരാഗത്തിൽ ചിട്ടപ്പെടുത്തിയ കൃതികൾ
പൂക്കണ്ടൽ
പ്രിമുലേസീ കുടുംബത്തിൽ പെട്ട ഒരു ചെറുകണ്ടൽമരമാണ് പൂക്കണ്ടൽ (Aegiceras corniculatum). ഇന്ത്യയിലെയും മറ്റ് തെക്ക് കിഴക്കനേഷ്യൻ രാജ്യങ്ങളുടെയും തീര പ്രദേശങ്ങളിൽ കണ്ടുവരുന്നു. കറുത്ത കണ്ടൽ (Black Mangrove), പുഴക്കണ്ടൽ (റിവെർ മാൻഗ്രൂവ്) എന്നും അറിയപ്പെടുന്ന കണ്ടൽ ഇനം ഇതാണ്. കേരളത്തിലും വ്യാപകമായി കണ്ട് വരുന്ന ഇവയുടെ വെളുത്ത, മണമുള്ള പൂക്കൾ തേനീച്ചകളെ ധാരാളമായി ആകർഷിക്കുന്നതു കൊണ്ട് പൂക്കണ്ടൽ, തേൻ കണ്ടൽ എന്നും വിളിക്കപ്പെടുന്നു.
വിവരണം
6-7 മീറ്റർ വരെ ഉയരം വയ്ക്കും. ഇലകൾക്ക് കട്ടികൂടി, ഓവൽ ആകൃതിയാണ്. വെള്ളനിറമുള്ള പൂക്കൾക്ക് നല്ല സുഗന്ധമാണ്. ആടിൻകൊമ്പുപോലെ മുനയുള്ള,5-7 സെ.മി നീളമുള്ള കായ്ക്കളാണ് ഇവയ്ക്കുള്ളത്.വളഞ്ഞ കായ്ക്കൾ ഉള്ളതുകൊണ്ട് ആടിൻകൊമ്പുമരം എന്നും അറിയപ്പെടുന്നു. ചെറിയ ചാലുകളിൽ, ചെളിത്തട്ടുകളുടെ സമീപത്ത് കാണപ്പെടുന്ന ഇവ പൊതുവെ ഭ്രാന്തൻ കണ്ടലുകളുമായി കൂടിച്ചേർന്നാണ് വളരുന്നത്. കേരളത്തിലെ പല കണ്ടൽക്കാടുകളിലും പൂക്കണ്ടൽ ചെറു ഉപ്പട്ടിയോടൊപ്പം കയ്യടക്കി വച്ചിരിക്കുന്നത് കാണാറുണ്ട്. പുഷ്പിക്കുന്നതും കായ്ക്കുന്നതും ഏപ്രിൽ-സെപ്റ്റംബർ മാസങ്ങളിലാണ്.
ഉപയോഗങ്ങൾ
തടി വിറകിന് ഉപയോഗിക്കുന്നു. ഇതിന്റെ സത്ത് വേദനസംഹാരിയായി ഉപയോഗപ്പെടുത്താമെന്നു പറയപ്പെടുന്നു.
ഗോവർദ്ധന മഠം
എ.ഡി 8-ആം നൂറ്റാണ്ടിൽ ശങ്കരാചാര്യർ സ്ഥാപിച്ച ഒരു അദ്വൈത വേദാന്ത മഠമാണ് ഗോവർദ്ധനപീഠം അഥവാ ഗോവർദ്ധന മഠം (സംസ്കൃതം: ; ഇംഗ്ലീഷ്: Govardhana matha). ശങ്കരാചാര്യർ ഇന്ത്യയുടെ നാലു ദിക്കിലായി സ്ഥാപിച്ച നാലു മഠങ്ങളിൽ കിഴക്ക് ദേശത്തുള്ള മഠമാണ് ഇത്. ഒഡീഷയിലെ പുരിയിലാണ് ഈ മഠം സ്ഥിതിചെയ്യുന്നത്. പുരിയിലെ ജഗന്നാഥക്ഷേത്രവുമായി ബന്ധപ്പെട്ടിരിക്കുന്ന ഒരു മഠമാണ് ഇത്.
ചരിത്രം
അദ്വൈതവേദാന്ത ദർശനം ജനങ്ങളിലെത്തിക്കുന്നതിനായി ശങ്കരാചാര്യർ സ്ഥാപിച്ച നാലു മഠങ്ങളിൽ ഒന്നാണ് ഗോവർദ്ധന മഠം. ശങ്കരാചാര്യർ തന്റെ നാല് പ്രധാന ശിഷ്യന്മാരെയാണ് ഈ ഓരോ മഠങ്ങളുടെയും ചുമതല ഏല്പിച്ചത്. പദ്മപാദാചാര്യനായിരുന്നു ഗോവർദ്ധനമഠത്തിലെ ആദ്യത്തെ ആചാര്യൻ.
അവലംബം
വർഗ്ഗം:അദ്വൈത വേദാന്തം
സിഡ്നി, കാനഡ
സിഡ്നി, കാനഡയിലെ പ്രവിശ്യയായ ബ്രിട്ടീഷ് കൊളമ്പിയയിലെ വാൻകൂവർ ദ്വീപിൽ സാനിച്ച് അർദ്ധദ്വീപിന്റെ വടക്കേ അറ്റത്ത് സ്ഥിതി ചെയ്യുന്ന ഒരു പട്ടണമാണ്. 13 ഗ്രേറ്റർ വിക്ടോറിയ മുനിസിപ്പാലിറ്റികളിലൊന്നാണിത്. ഈ പട്ടണത്തിലെ ഏകദേശ ജനസംഖ്യ 11,583 ആണ്. വിക്ടോറിയ ഇന്റർനാഷണൽ എയർപോർട്ടിന് തൊട്ടു കിഴക്കു ഭാഗത്തായും BC ഫെറീസിന്റെ സ്വാർട്സ് ബേ ടെർമിനലിന് ഏകദേശം 6 കിലോമീറ്റർ (4 മൈൽ) തെക്കുഭാഗത്തുമായാണ് സിഡ്നി പട്ടണം സ്ഥിതിചെയ്യുന്നത്.
അവലംബം
വർഗ്ഗം:കാനഡയിലെ നഗരങ്ങൾ
ബയാങ്‌സി
Further reading
വർഗ്ഗം:നേപ്പാളിലെ ഭാഷകൾ
നെല്ലിക്കോട് ഭാസ്കരൻ
മലയാള നാടക - ചലച്ചിത്ര നടനായിരുന്നു നെല്ലിക്കോട് ഭാസ്കരൻ (മരണം: 1988 ആഗസ്റ്റ് 11). നാല്പതു വർഷത്തോളം അഭിനയരംഗത്തു സജീവമായുണ്ടായിരുന്ന നെല്ലിക്കോട് യഥാർത്ഥമായ ഒരു അഭിനയ ശൈലിയ്ക്കുടമയായിരുന്നു.
ജീവിതരേഖ
കോഴിക്കോട് ജില്ലയിലെ നെല്ലിക്കോട് സ്വദേശിയായിരുന്നു ഇദ്ദേഹം. യഥാർത്ഥ നാമം ഭാസ്കര മേനോൻ. കോഴിക്കോട്ടെ അമച്വർ നാടകവേദിയിലെയും, കുതിരവട്ടത്തെ ദേശപോഷിണി വായനശാലയുടെ കലാസമിതിയിലേയും പ്രവർത്തകനും നടനുമായാണ് നെല്ലിക്കോട് ഭാസ്കരൻ കലാപ്രവർത്തനം ആരംഭിച്ചത്.
അവലംബം
വർഗ്ഗം:അഭിനേതാക്കൾ വർഗ്ഗം:കേരള സംസ്ഥാന ചലച്ചിത്ര പുരസ്കാരം ലഭിച്ചവർ
ക്വാർക്ക് ഗ്ലുവോൺ പ്ലാസ്മ
മഹാവിസ്ഫോടനം നടന്നതിനു ശേഷമുള്ള ഏതാനും നിമിഷങ്ങൾക്കകം പ്രപഞ്ചം മുഴുവൻ നിറഞ്ഞു നിന്നിരുന്നുവെന്ന് കരുതപ്പെടുന്ന ദ്രവ്യരൂപമാണ് ക്വാർക്ക് ഗ്ലുവോൺ പ്ലാസ്മ(QGP). ദ്രവ്യത്തിന്റെ ഏഴാമത്തെ അവസ്ഥയായിട്ടാണിത് അറിയപ്പെടുന്നത്. ആറ്റങ്ങളോ തന്മാത്രകളോ രൂപപ്പെടാൻ കഴിയാത്ത വിധത്തിലുള്ള ഉയർന്ന താപനിലയിലെ ഈ ദ്രവ്യരൂപത്തിനു നിലനിൽപ്പുള്ളൂ. ശക്തന്യൂക്ലിയാർ ബലവാഹികളായ ഗ്ലുവോണുകളുടെ കടലിൽ ക്വാർക്കുകൾ സ്വതന്ത്രമായി സഞ്ചരിക്കുന്ന അവസ്ഥയാണിത്. കണികാ പരീക്ഷണത്തിൽ ലോകത്തെ ഏറ്റവും വലിയ അന്താരാഷ്ട്ര സംഘടനയായ സേണിന്റെ സൂപ്പർ പ്രോട്ടോൺ സിൻക്രോറോൺ (SPS) പരീക്ഷണങ്ങൾ 1980 കളിലും 1990 കളിലും QGP സൃഷ്ടിക്കാൻ ശ്രമിച്ചു. 2000 ൽ, ദ്രവ്യത്തിന്റെ ഒരു പുതിയ അവസ്ഥയെക്കുറിച്ച് പരോക്ഷമായ തെളിവുകൾ പ്രഖ്യാപിക്കാൻ സേൺ നേതൃത്വം നൽകി.
ജനീവയ്ക്ക് സമീപം സ്വിസ്സ്-ഫ്രഞ്ച് അതിർത്തിയിൽ ഭൂമിക്കടിയിൽ സ്ഥാപിച്ചിട്ടുള്ള മനുഷ്യനിർമിതമായ ഏറ്റവും വലിയ യന്ത്രമായ ലാർജ് ഹാഡ്രോൺ കൊളൈഡറിലെ ആറു പരീക്ഷണങ്ങളിലൊന്നായ ALICEൽ (A Large Lon Collider Experiement) സേണിൻറെ നേതൃത്വത്തിൽ നടത്തിയ പരീക്ഷണങ്ങളിൽ ക്വാർക്ക് ഗ്ലുവോൺ പ്ലാസ്മ എന്നിവയാൽ നിർമ്മിതമായ ഈ  ക്വാണ്ടംസൂപ്പ് പുനഃസൃഷ്ടിക്കാൻ സാധിച്ചു. ഈ ദ്രവ്യാവസ്ഥയ്ക്ക് ദ്രാവകങ്ങളുടെ സ്വഭാവസവിശേഷതകളുമായി ഏറെ സമാനതകളുള്ളതായും സേണിലെ ശാസ്ത്രജ്ഞർ കണ്ടെത്തി.
ALICE പരീക്ഷണം
ഈയത്തിന്റെ(lead) അയോണുകളെ കൂട്ടിയിടിപ്പിച്ച് മഹാവിസ്ഫോടനത്തിനു ശേഷം പ്രപഞ്ചത്തിൽ നിലനിന്നിരുന്ന സാഹചര്യം കൃത്രിമമായി സൃഷ്ടിയ്ക്കുകയാണ്‌ ഈ പരീക്ഷണത്തിൽ. ഈ സാഹചര്യം പുനഃസൃഷ്ടിയ്ക്കുന്നതിലൂടെ ക്വാർക്ക് ഗ്ലൂഓൺ പ്ലാസ്മ എന്ന അവസ്ഥയെക്കുറിച്ച് പഠനം നടത്താനാവുമെന്നാണ്‌ ശാസ്ത്രജ്ഞരുടെ കണക്കുകൂട്ടൽ.
ഉപാണുകണങ്ങളായ പ്രോട്ടോൺ   ന്യൂട്രോൺ എന്നിവ  ക്വാർക്കുകൾ കൊണ്ടാണ്‌  നിർമ്മിക്കപ്പെട്ടിരിക്കുന്നതന്ന് ആധുനിക  ശാസ്ത്രലോകം വിശ്വസിക്കുന്നു. ഈ ക്വാർക്കുകളെ പരസ്പരം  സം‌യോജിപ്പിച്ചു  നിർത്തുന്ന അതിസൂക്ഷ്മകണമാണ്‌ ഗ്ലൂഓണുകൾ. ക്വാർക്ക് ഗ്ലൂവോൺ ബന്ധനം വളരെ ശക്തമായതിനാൽ  ക്വാർക്കുകളോ ഗ്ലുവോണുകളോ പരസ്പരബന്ധിതമല്ലാതെ, സ്വതന്ത്രാവസ്ഥയിൽ  പ്രപഞ്ചത്തിൽ കാണപ്പെടുന്നില്ല. എന്നാൽ മഹാവിസ്ഫോടനത്തിനു ശേഷമുള്ള വളരെക്കുറച്ചു സമയം, വളരെ ഉയർന്ന താപനിലയും, സാന്ദ്രതയും നിലനിന്നിരുന്നപ്പോൾ  ഇവ സ്വതന്ത്രമായി സ്ഥിതി  ചെയ്തിരുന്നതായി കരുതപ്പെടുന്നു.
ALICE പരീക്ഷണത്തിൽ അയോണുകളുടെ കൂട്ടിയിടിയാലുണ്ടാകുന്ന ഉയർന്ന ഊഷ്മാവിൽ  പ്രോട്ടോണുകളും ന്യൂട്രോണുകളും വിഘടിച്ച് ക്വാർക്കുകളും ഗ്ലുവോണുകളും  സ്വതന്ത്രമാകും. അത് മഹാവിസ്ഫോടനത്തിനു ശേഷം പ്രപഞ്ചത്തിൽ  നിലനിന്നിരുന്ന അവസ്ഥയായ ക്വാർക്ക് ഗ്ലൂഓൺ പ്ലാസ്മ  പുനഃസൃഷ്ടിക്കും. ഈ അവസ്ഥയിലുള്ള പദാർത്ഥങ്ങളുടെ സവിശേഷതകളാണ്‌ LHC പരീക്ഷണത്തിന്റെ  ആദ്യഘട്ടത്തിൽ ശാസ്ത്രജ്ഞർ പഠനവിധേയമാക്കുന്നത്.
https://en.wikipedia.org/wiki/Quark%E2%80%93gluon_plasma
വർഗ്ഗം:ദ്രവ്യത്തിന്റെ അവസ്ഥകൾ
പ്രയറി ഓഫ് സിയോൺ
External links
വർഗ്ഗം:രഹസ്യ സമൂഹങ്ങൾ
പി.കെ (ചലച്ചിത്രം)
2014 ഡിസംബറിൽ പുറത്തിറങ്ങിയ ഒരു ഹിന്ദി ആക്ഷേപ ഹാസ്യ ചലച്ചിത്രമാണ് പീ.കെ. രാജ്കുമാർ ഹിരാനി സംവിധാനം ചെയ്ത ഈ ചലച്ചിത്രം നിർമ്മിച്ചിരിക്കുന്നത് രാജ്കുമാർ ഹിരാനി, വിധു വിനോദ് ചോപ്ര എന്നിവർ ചേർന്നാണ്. രാജ്കുമാർ ഹിരാനിയും അഭിജിത്ത് ജോഷിയും ചേർന്നാണ് ഇതിന്റെ തിരക്കഥാ രചന നിർവ്വഹിച്ചിരിക്കുന്നത്. അമീർ ഖാനും അനുഷ്ക ശർമ്മയുമാണ് പി.കെ.യിലെ നായക നായികാ വേഷങ്ങൾ കൈകാര്യം ചെയ്തിരിക്കുന്നത്. സുഷാന്ത് സിങ്ങ് രജപുത്, ബൊമ്മാൻ ഇറാനി, സൗരഭ് ശുക്ല, സഞ്ജയ് ദത്ത് മുതലായ പ്രമുഖ ഹിന്ദി അഭിനേതാക്കൾ പി.കെ.യിലെ പ്രധാന വേഷങ്ങൾ അവതരിപ്പിച്ചിരിക്കുന്നു. അന്യഗ്രഹത്തിൽ നിന്നും ഭൂമിയിലെത്തി ചേരുന്ന ഒരു അന്യഗ്രഹ ജീവിയുടെ (അമീർ ഖാൻ) കഥയാണ് പി.കെ.പറയുന്നത്. ഈ അന്യഗ്രഹ ജീവി ടി.വി. റിപ്പോർട്ടറായ ജഗ്ഗു (അനുഷ്ക ശർമ്മ) യുമായി പരിചയത്തിൽ ആവുന്നതും ഇവിടെ നില നിൽക്കുന്ന ജാതി മത രീതികളെ ചോദ്യം ചെയ്യുന്നതും തുടർന്നുണ്ടാവുന്ന സംഭവങ്ങളുമാണ് കഥയുടെ ഇതിവൃത്തം.
പി.കെ.ഡിസംബർ 19, 2014 നാണ് പുറത്തിറങ്ങിയത്. ഏറ്റവും വേഗത്തിൽ പ്രചാരം നേടുന്ന ഇന്ത്യൻ ചലച്ചിത്രം എന്ന പദവി നേടി. ലോകത്തിലെ 65-ാമത്തെ ഏറ്റവും വേഗത്തിൽ പ്രചാരം നേടുന്ന ചലച്ചിത്രമാണ് പി.കെ. വൻ പ്രദർശന വിജയം നേടിയ ചിത്രം നാലു ദിവസം കൊണ്ട് നൂറ് കോടിയിലധികം രൂപ കളക്റ്റ് ചെയ്തിരുന്നു.
ഉള്ളടക്കം
ആൾ ദൈവങ്ങൾക്ക് എതിരെയുള്ള ആക്ഷേപ ഹാസ്യമാണ് ചിത്രത്തിലെ മുഖ്യ ഉള്ളടക്കം. കച്ചവടമാകുന്ന ആത്മീയതയും, കോർപ്പറേറ്റ് താൽപര്യങ്ങളിൽ അന്ധമായി അഭിരമിക്കുന്ന മതങ്ങളും നിറഞ്ഞ സമകാലിക ഇന്ത്യൻ അവസ്ഥയെ, ഒരു അന്യഗ്രഹ ജീവിയിലൂടെ വെളിപ്പെടുത്തുകയാണ് ഈ ചിത്രം.
അഭിനേതാക്കൾ
വിദു ചോപ്ര നിർമിച്ച് രാജ്കുമാർ ഹിറാനി സംവിധാനം ചെയ്ത പി.കെ യിൽ അമിർ ഖാനെയും അനുഷ്‌ക്കയെയും കൂടാതെ സഞ്ചയ് ദത്തും ബോമൻ ഇറാനിയും സുഷാന്ത് സിങ് രജ്പുത്തും പ്രധാന വേഷങ്ങൾ അവതരിപ്പിക്കുന്നുണ്ട്.
വിവാദങ്ങൾ
റേഡിയോ കൊണ്ട് നാണം മറയ്ക്കുന്ന ആമിർ ഖാന്റെ പോസ്റ്ററാണ് ആദ്യം വിവാദത്തിന് തുടക്കമിട്ടത്. ചിത്രം ബഹിഷ്‌ക്കരിക്കാൻ യോഗ ഗുരു ബാബാ രാംദേവ് ആഹ്വാനം ചെയ്തു. രാജ്യ വ്യാപകമായി പി കെ സിനിമയ്‌ക്കെതിരേ കേസുകൾ ഫയൽ ചെയ്യപ്പെട്ടു. ‘പി.കെ’യിലെ ചില രംഗങ്ങൾ സെൻസർ ബോർഡ് ഒഴിവാക്കണമെന്ന ഹിന്ദു സംഘടകളുടെ ആവശ്യം സെൻസർ ബോർഡ് തള്ളിയിരുന്നു. മത വികാരം വ്രണപ്പെടുത്തിയെന്ന് ആരോപിച്ച് ഹിന്ദു സംഘടനകൾ ചിത്രം നിരോധിക്കണമെന്നാവശ്യപ്പെട്ട് പ്രതിഷേധ പ്രകടനങ്ങളും നടത്തി. 'പി.കെ' പ്രദർശിപ്പിച്ച തിയേറ്ററുകൾക്കു നേരെ വിവിധ ഇടങ്ങളിൽ ഹിന്ദു സംഘടനകൾ ആക്രമണം നടത്തി. തുടർന്ന് പല തിയേറ്ററുകളും പ്രദർശനം താത്കാലികമായി നിർത്തി. ബജ്രംഗ്ദൾ, വിശ്വഹിന്ദു പരിഷത്ത്, ശിവസേന തുടങ്ങിയ സംഘടനകളാണ് സിനിമയ്‌ക്കെതിരെ സമരത്തിനു ഇറങ്ങിയത്.
കോട്ടയം കൊലക്കേസ് (ചലച്ചിത്രം)
ജയമാരുതി പ്രൊഡക്ഷൻസിനു വേണ്ടി ടി.ഇ. വാസുദേവൻ നിർമിച്ച മലയാളചലച്ചിത്രമാണ് കോട്ടയം കൊലക്കേസ്. അസ്സോസിയേറ്റഡ് പിക്ചേഴ്സ് വിതരണം നടത്തിയ ഈ ചിത്രം 1967 മാർച്ച് 22-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ക്ലോദ് ലോറെയ്ൻ
ഇറ്റലിയിൽ താമസമുറപ്പിച്ച് പ്രകൃതിചിത്രീകരണം നടത്തിയിരുന്ന ഫ്രഞ്ച് കലാകാരനായിരുന്നു  ക്ലോദ് ലോറെയ്ൻ.( 1600 – 23 നവം:1682).ക്ലോദ് ഷെല്ലി എന്നും ഇദ്ദേഹത്തെ വിളിച്ചിരുന്നു. ചിത്രങ്ങളിലെ പ്രകാശ നിയന്ത്രണമായിരുന്നു ക്ലോദിന്റെ പ്രത്യേകത. പിൽക്കാലത്തുള്ള ചിത്രകാരന്മാരെ ഇതു സ്വാധീനിക്കുകയുണ്ടായി. തീരദേശചിത്രീകരണമാണ് ലോറെയ്ന്റെ മറ്റൊരു വൈശിഷ്ട്യം.
ജീവിതരേഖ
ക്ലോദിന്റെ വിദ്യാഭ്യാസ ജീവിതത്തെപ്പറ്റിയോ ആദ്യകാല ജീവിതത്തെപ്പറ്റിയോ ആധികാരികമായ വിവരങ്ങളൊന്നും തന്നെ ലഭ്യമല്ല.തുടക്കകാലത്ത് ക്ലോദ് ദുറെ എന്ന ചിത്രകാരന്റെ സഹായി ആയി പ്രവർത്തിച്ചിരുന്നു.
അവലംബം
വർഗ്ഗം:ഫ്രഞ്ച് ചിത്രകാരന്മാർ
സ്റ്റോപ്പ്-സെംലിയ
2021-ൽ പുറത്തിറങ്ങിയ ഉക്രേനിയൻ റൊമാൻസ്, കമ്മിംഗ്-ഓഫ്-ഏജ്, ഡ്രാമ സിനിമയാണ് സ്റ്റോപ്പ്-സെംലിയ (ഉക്രേനിയൻ: Стоп-Земля). ഉക്രേനിയൻ സംവിധായിക കാറ്റെറിന ഗോർനോസ്റ്റൈ സംവിധാനം ചെയ്യുകയും എഴുതുകയും ചെയ്തു, മരിയ ഫെഡോർചെങ്കോ, ആർസെനി മാർക്കോവ്, യാന ഇസയെങ്കോ, ഒലെക്‌സാണ്ടർ ഇവാനോവ് എന്നിവർ അഭിനയിച്ചു. ഈ ഫീച്ചർ ഫിലിം കൗമാരപ്രായത്തിലുള്ള ഒരു കഥയെ ചിത്രീകരിക്കുന്നു. ചിത്രീകരിച്ച എല്ലാ സംഭവങ്ങളും ഫിക്ഷൻ ആണ്. എന്നാൽ ക്രിയേറ്റീവ് ടീം അവയെ മെച്ചപ്പെടുത്തലുകളായി ചിത്രീകരിക്കാൻ ശ്രമിച്ചു. 2021 മെയ് 3-ന് ബെർലിൻ ഇന്റർനാഷണൽ ഫിലിം ഫെസ്റ്റിവലിലാണ് ഈ ചിത്രം ആദ്യമായി റിലീസ് ചെയ്തത്. ജനറേഷൻ 14 പ്ലസ് മത്സരത്തിലെ മികച്ച ചിത്രത്തിനുള്ള ക്രിസ്റ്റൽ ബിയർ ഇതിന് ലഭിച്ചു. ചിത്രത്തിന് നിരൂപകരിൽ നിന്ന് നല്ല അഭിപ്രായം ലഭിച്ചു. പിന്നീട് 2021 ഓഗസ്റ്റ് 19-ന് നടന്ന 12-ാമത് ഒഡേസ ഇന്റർനാഷണൽ ഫിലിം ഫെസ്റ്റിവലിൽ (OIFF) ചിത്രം പ്രത്യക്ഷപ്പെട്ടു. അവിടെ ചിത്രത്തിന് മേളയിലെ പ്രധാന അവാർഡ് - ഗ്രാൻഡ് പ്രിക്സ് ലഭിച്ചു. മികച്ച മുഴുനീള ചിത്രത്തിനുള്ള നോമിനേഷനിൽ ഡ്യൂക്കിന്റെ വിജയിയായി കാറ്ററീന ഗോർനോസ്റ്റൈ മാറി.
'സ്റ്റോപ്പ്-സെംലിയ' എന്ന തലക്കെട്ട് സിനിമയുടെ വിജയത്തിന് പ്രധാനമാണെന്നും അറ്റാച്ച് ചെയ്‌ത മെറ്റീരിയൽ പ്രകടിപ്പിക്കാൻ മികച്ച ഇംഗ്ലീഷ് വിവർത്തനം കണ്ടെത്താനുള്ള ശ്രമത്തിലാണ് ടീം എന്നും പ്രസ്താവിച്ചുകൊണ്ട് ചിത്രത്തിന്റെ സംവിധായിക കാതറിന ഗോർനോസ്റ്റൈ അവതരണം നടത്തി. കാതറീന ഒരു വർഷത്തോളം നായികയായി അഭിനയിക്കാൻ യഥാർത്ഥ ആളുകളെയും വിദ്യാർത്ഥികളുടെ ക്ലാസിനെയും തിരഞ്ഞു. തുടർന്ന് തിരഞ്ഞെടുത്ത ഒരു കൂട്ടം വിദ്യാർത്ഥികൾക്ക് അഭിനയ കഴിവുകൾ പഠിപ്പിച്ചു.
പ്ലോട്ട്
16 വയസ്സുള്ള മാഷ കൈവിലെ ഒരു സാധാരണ ഹൈസ്കൂളിൽ പഠിക്കുന്നു. അവളുടെ അടുത്ത സുഹൃത്തുക്കളായ യാനയും സെനിയയും ടീമിൽ അപരിചിതത്വവും വേർപിരിയലും തോന്നാതിരിക്കാൻ അവളെ സഹായിക്കുന്നു. തിരക്കേറിയ സ്കൂൾ ദിനങ്ങളിൽ അവരുടേതായ രീതിയിൽ ജീവിക്കുന്നു. ഭാവിയിലെ പരീക്ഷകൾക്ക് പുറമേ, സഹപാഠിയായ സാഷയുമായി പ്രണയത്തിലായതിനാൽ അവളുടെ കംഫർട്ട് സോൺ വിടാൻ മാഷ നിർബന്ധിതനാകുന്നു. അവൾ ചോദിക്കാൻ ധൈര്യപ്പെടുന്നില്ലെങ്കിൽ, ഒരു പുരുഷനോടുള്ള അവളുടെ സ്നേഹം പരസ്പരമാണോ എന്ന് അവൾക്ക് ഒരിക്കലും അറിയില്ലെന്ന് അവൾ മനസ്സിലാക്കുന്നു.
പ്രകാശനം
2021 മാർച്ച് 1-ന്, 71-ാമത് ബെർലിൻ ഇന്റർനാഷണൽ ഫിലിം ഫെസ്റ്റിവലിന്റെ (അതായത് ബെർലിനേൽ) ജനറേഷൻ 14 പ്ലസ് മത്സരത്തിനിടെ ഓൺലൈൻ ഡിജിറ്റൽ ആക്‌സസ് വഴിയാണ് ചിത്രം റിലീസ് ചെയ്തത്. 2021 ജൂൺ 9-ന് ബെർലിനലെയിൽ ചിത്രം ഭൗതികമായി അവതരിപ്പിച്ചു.
2021 നവംബർ 4-ന് ഉക്രെയ്‌നിലെ പരിമിതമായ തീയേറ്ററുകളിൽ ചിത്രം റിലീസ് ചെയ്തു.